tripathysagar/odia_wiki huggingface dataset:
ପ୍ରିମିଡନ  (ଇଂରାଜୀ ଭାଷାରେ ) ଏକ ଔଷଧ ଯାହା ଆଂଶିକ ବା ସମ୍ପୁର୍ଣ୍ଣ ଭାବରେ ହେଉଥିବା ବାତ ବା ଫିଟ୍ସ   ରୋଗର ଚିକିତ୍ସା ନିମନ୍ତେ ବିଭିନ୍ନ ବ୍ରାଣ୍ଡ ନାମରେ ବିକ୍ରୟ ହେଉଥିବା ଔଷଧ ରୂପରେ ବ୍ୟବହୃତ ହୁଏ  ଏହା ଏସେନସିଆଲ ଟ୍ରେମର   ରୋଗ ପାଇଁ ମଧ୍ୟ ବ୍ୟବହୃତ ହୋଇପାରେ  ରକ୍ତରେ ମାପ କରାଯାଉଥିବା ସ୍ତର ଉପରେ ଏହାର ମାତ୍ରା ନିର୍ଭର କରେ  ଏହା ପାଟି ବାଟେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାହୀନତା, ଖରାପ ସମନ୍ୱୟ, ବାନ୍ତି ଏବଂ ଅରୁଚି ହୁଏ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଆତ୍ମହତ୍ୟା ପ୍ରବଣତା, ସାଇକୋସିସ୍ ଏବଂ ରକ୍ତ କଣିକାମାନଙ୍କର ଅଭାବ ହୋଇପାରେ। ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ  ପ୍ରିମିଡନ ଏକ ବାର୍ବିଚୁରେଟ ଶ୍ରେଣୀର ଏକ ପ୍ରକାର ଆଣ୍ଟିକନଭଲସାଣ୍ଟ । ଏହା କିପରି କାମ କରେ ତାହା ସମ୍ପୂର୍ଣ୍ଣ ସ୍ପଷ୍ଟ ନୁହେଁ। ୧୯୫୪ ମସିହାରେ ପ୍ରିମିଡନ ଡାକ୍ତରୀ ଚିକିତ୍ସା ନିମନ୍ତେ ଯୁକ୍ତରାଷ୍ଟ୍ରରେ ଅନୁମୋଦିତ ହୋଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ୨୦୧୯ ମସିହାରେ ଯୁକ୍ତରାଜ୍ୟରେ ଏହାର ଏକ ମାସର ଯୋଗାଣ ମୂଲ୍ୟ ଏନଏଚଏସକୁ ପ୍ରାୟ ୬୮.୪୦   ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୧୩.୨୦ ଆମେରିକୀୟ ଡଲାର ଅଟେ। ୨୦୧୭ରେ, ଏହା ଯୁକ୍ତରାଷ୍ଟ୍ରରେ 238 ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।
ତାରିଣୀ ସର୍ଦ୍ଦାର  (୧୫ ଜୁଲାଇ ୧୯୨୦ - ୨୧ ଫେବୃଆରୀ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତାରିଣୀ ସର୍ଦ୍ଦାର ୧୯୨୦ ମସିହାର ଜୁଲାଇ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କନ୍ଧା ରଣବଜା ସର୍ଦ୍ଦାର । ରାଜନୈତିକ ଜୀବନ ତାରିଣୀ ସର୍ଦ୍ଦାର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ତାରିଣୀ ସର୍ଦ୍ଦାର ୨୦୦୩ ମସିହାର ଫେବୃଆରୀ ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା ।
ଅମର ଶହୀଦ ନାଥୁ ଧୋବି ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ, ଯିଏକି ମୁଖ୍ୟତଃ ନାଥୁ ଧୋବି ନାମରେ ଜଣାଶୁଣା । ୧୯୧୯ ମସିହାରେ ଘଟିଥିବା ଜାଲିଆନାୱାଲା ବାଗ୍ ହତ୍ୟାକାଣ୍ଡରେ ସେ ପ୍ରମୁଖ ସ୍ୱାଧୀନତା ସଂଗ୍ରାମୀ ଥିଲେ ।
ବିଶ୍ୱ ତମାଖୁହୀନ ଦିବସ ପ୍ରତିବର୍ଷ ୩୧ ମଇରେ ପୃଥିବୀ ସାରା ପାଳନ କରାଯାଇଥାଏ । ଏହା ୨୪ ଘଣ୍ଟା ଧରି ପୃଥିବୀରେ ତମାଖୁର ବ୍ୟବହାରକୁ ପୁରାପୁରି ବନ୍ଦ କରିବା ଲକ୍ଷରେ କରାଯାଇଥାଏ । ଏହା ଆହୁରି ମଧ୍ୟ ସ୍ୱାସ୍ଥ୍ୟ ଉପରେ ବିଶ୍ୱରେ ତମାଖୁର ଖରାପ ପ୍ରଭାବ ଉପରେ ଜନସଚେତନତା ତିଆରି କରିବାକୁ ପାଳନ କରାଯାଇଥାଏ ଯାହା ଏବେ ପୃଥିବୀରେ ବାର୍ଷିକ ୫୪ ଲକ୍ଷ ମରଣର କାରଣ ସାଜିଛି । ବିଶ୍ୱ ସ୍ୱାସ୍ଥ୍ୟ ସଂଗଠନ ୧୯୮୭ରେ ବିଶ୍ୱ ତମାଖୁହୀନ ଦିବସ ପ୍ରଥମକରି ଆରମ୍ଭ କରିଥିଲେ । ଗତ ୨୦ ବର୍ଷ ଧରି, ଏହି ଦିବସ ସରକାର, ସାମାଜିକ ସ୍ୱାସ୍ଥ୍ୟ ସଙ୍ଗଠନ, ଧୂମପାନକାରୀ, ତମାଖୁ ଚାଷୀ ଓ କାରଖାନାମାନେ ଏହି ଦିବସ ସପକ୍ଷ ଓ ବିପକ୍ଷରେ ମତ ଦେଇଛନ୍ତି । ବିଶ୍ୱ ସ୍ୱାସ୍ଥ୍ୟ ସଂଗଠନ   ଓ ବିଶ୍ୱ ତମାଖୁହୀନ ଦିବସ ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ପାଳନ କରାଯାଉଥିବା ବିଶ୍ୱ ମାନସିକ ସ୍ୱାସ୍ଥ୍ୟ ଦିବସ, ବିଶ୍ୱ ଏଡ୍ସ ଦିବସ ଓ ବିଶ୍ୱ ରକ୍ତଦାନକାରୀ ଦିବସ ଆଦିସ୍ୱାସ୍ଥ୍ୟ ସଚେତନତା ଦିବସମାନଙ୍କ ମଧ୍ୟରୁ ବିଶ୍ୱ ତମାଖୁହୀନ ଦିବସ ଅନ୍ୟତମ ।
ସୁଶାନ୍ତ ମିଶ୍ରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର ବିଶ୍ୱପ୍ରକାଶ, ୧୯୯୯ ମସିହାରେ ମୁକ୍ତିଲାଭ କରିଥିଲା ।
ଚିତଉ ଓଡ଼ିଶାରେ ତିଆରି ହେଉଥିବା ଏକ ପ୍ରକାରର ପିଠା । ଏହା ଶ୍ରାବଣ ମାସରେ ପାଳିତ ଓଡ଼ିଆ ଗଣପର୍ବ ଚିତାଲାଗି ଅମାବାସ୍ୟାରେ ଜଗନ୍ନାଥଙ୍କ ନିକଟରେ ଭୋଗ ଭାବେ ମଧ୍ୟ ଲାଗି ହୋଇଥାଏ ଓ ଏହା ଛପନ ଭୋଗ ମଧ୍ୟରୁ ଅନ୍ୟତମ । ଏହା ଗେଣ୍ଡେଇକଟା ଓଷା ନାମରେ ଉତ୍ତର ଓଡ଼ିଶାରେ ପାଳିତ ହୋଇଥାଏ ।ଓଡ଼ିଶାର ଚାଷୀ ଲୋକ ସେହି ଦିନ ଧାନ କିଆରୀରେ ଚିତଉ ପିଠା ପୋତିଥାନ୍ତି କାରଣ ଏହି ଦିନ ଗେଣ୍ଡାମାନଙ୍କୁ ପିଠା ଖାଇବାକୁ ଦେଲେ ସେମାନେ ଘରେ କାହାକୁ କାମୁଡ଼ନ୍ତି ନାହିଁ ବୋଲି ଲୋକବିଶ୍ୱାସ ରହିଛି । ପ୍ରସ୍ତୁତି ଏହା ତିଆରି କରିବା ଆଗରୁ ଅଧ କେଜି ବତୁରା ଅରୁଆ ଚାଉଳରେ ଗୋଟେ କୋରା ନଡ଼ିଆ ମିଶାଇ ବାଟି ୨-୩ ଘଣ୍ଟା ରଖିଦିଆଯାଏ । ପରେ ସେଥିରେ ଲୁଣ ମିଶାଇ ପାଣି ଦେଇ ଗୋଳାଇ କଡ଼ାଇରେ ଡଙ୍କିଏ ପିଠଉ ଦେଇ ଢାଙ୍କିଦେଇ ସରା/ଢାଙ୍କୁଣି ଚାରିକଡ଼େ ପାଣିକନା ଦେଇ ଗୁଡ଼ାଇ ଦିଆଯାଏ । ସିଝିଗଲା ପରେ ପିଠା କାଢ଼ି ଆଉଥରେ ସମାନ ପ୍ରଣାଳୀରେ ଆଉ ପିଠାଟିଏ ତିଆରି କରାଯାଏ ।
କପ୍ତିପଦା ଓଡ଼ିଶାର ଉତ୍ତର ଭାଗରେ ଥିବା ମୟୂରଭଞ୍ଜ ଜିଲ୍ଲାରେ ଅବସ୍ଥିତ ଏକ ରାଜସ୍ୱ ଗ୍ରାମ। ଭୂଗୋଳ କପ୍ତିପଦା ୨୧.୫୧ ଉତ୍ତର ଅକ୍ଷାଂଶ ଓ ୮୬.୫୩ ପୂର୍ବ ଦ୍ରାଘିମାରେ ଅବସ୍ଥିତ। ଏହା ମୟୂରଭଞ୍ଜ ଜିଲ୍ଲାର ସଦର ମହକୁମା ବାରିପଦା ସହରର ୫୩ କିଲୋମିଟର ଦକ୍ଷିଣରେ ଅବସ୍ଥିତ। ମୟୂରଭଞ୍ଜ ଜିଲ୍ଲାର ମୋଟ ୨୬ ପଞ୍ଚାଯତ ସମିତି ମଧ୍ୟରୁ କପ୍ତିପଦା ଗୋଟିଏ। ଏହା କପ୍ତିପଦା ଉପଖଣ୍ଡରେ ଅବସ୍ଥିତ ଯାହାର ମୁଖ୍ୟ ସହର ଉଦଳା ଏଠାରୁ ୮ କିଲୋମିଟର ଦୂର।କପ୍ତିପଦା ଗ୍ରାମର ପାଦ ଦେଶରେ ସୋନ ନଦୀ ବୋହି ଯାଇଛି। ରାଜ୍ୟ ରାଜଧାନୀ ଭୁବନେଶ୍ୱର ଏଠାରୁ ୨୨୦ କି.ମି. ଦୂର। ବାଲେଶ୍ୱର ଏହାର ନିକଟତମ ରେଳ ସ୍ଟେଶନ ଓ ବଜାର  (ପେଣ୍ଠ ସ୍ଥଳୀ ) ହୋଇଥିବାରୁ ଏଠାକାର ଲୋକେ ବାଲେଶ୍ୱର ଉପରେ ବହୁତ ନିର୍ଭରଶୀଳ । ଅଧିବାସୀ କପ୍ତିପଦାର ଜନସଂଖ୍ୟା ପାଖାପାଖି ୫ ହଜାର। କପ୍ତିପଦାର ଅଧିକାଂଶ ଅଧିବାସୀଙ୍କ ମାତୃଭାଷା ଓଡ଼ିଆ ଓ ଏଠିକାର ସରକାରୀ ଭାଷା ମଧ୍ୟ ଓଡ଼ିଆ। କିନ୍ତୁ ଏଠାରେ ଅନେକ ସାନ୍ତାଳି ଭାଷା ଭାଷୀ ଓ ଅନ୍ୟ କିଛି ବଙ୍ଗଳା ଓ ରାଜସ୍ଥାନୀ ଭାଷାଭାଷୀ ପରିବାର ମଧ୍ୟ ବସବାସ କରନ୍ତି। ଅହିକାଂଶ ଲୋକ ହିନ୍ଦୁ ଧର୍ମାବଲମ୍ବୀ। ମାତ୍ର ଆଦିବାସୀ ସାନ୍ତାଳୀ ସମ୍ପ୍ରଦାୟର ଲୋକେ ଆପଣାକୁ ସାର୍ନା ବୋଲି ଏକ ଭିନ୍ନ ଧର୍ମର ବୋଲି ପରିଚୟ ଦିଅନ୍ତି। ପ୍ରଶାସନ କପ୍ତିପଦା ଗ୍ରାମ ଉଦଳା  (ସଂରକ୍ଷିତ) ବିଧାନ ସଭା ଓ ମୟୂରଭଞ୍ଜ  (ସଂରକ୍ଷିତ) ଲୋକ ସଭା କ୍ଷେତ୍ରର ଅନ୍ତର୍ଭୁକ୍ତ । କପ୍ତିପଦା ପଂଚାୟତ ସମିତିର ମୁଖ୍ୟ କାର୍ୟାଳୟ ଏହି ଗ୍ରାମରେ ଅଛି। ଆଇନ୍ ଶୃଙ୍ଖଳା ବ୍ୟବସ୍ଥା କପ୍ତିପଦା ଥାନାର ଦାୟିତ୍ୱ। ନିକଟରେ ଥିବା ଜଙ୍ଗଲର ସଂରକ୍ଷଣ ପାଇଁ ଜଙ୍ଗଲ ବିଭାଗର ଅଫିସ ଟିଏ ମଧ୍ୟ ଅଛି। ଶିକ୍ଷା ଓ ସ୍ୱାସ୍ଥ୍ୟ କପ୍ତିପଦା ଗ୍ରାମରେ ମୋଟ ୫ଟି ସରକାରୀ ବିଦ୍ୟାଳୟ ଅଛି। ପ୍ରାଥମିକ ସ୍ତରରେ ୨ଟି ବେସରକାରୀ ବିଦ୍ୟାଳୟ ମଧ୍ୟ ଅଛି। ଉଚ୍ଚଶିକ୍ଷା ପାଇଁ ସୋନ ନଦୀ ଉପକଣ୍ଠରେ ଗୋଟିଏ ଓ ନୂଆସାହିଠାରେ ଅନ୍ୟ ଏକ ମହାବିଦ୍ୟାଳୟ ଅଛି। ଏଠାରେ କଳା, ବିଜ୍ଞାନ ଓ ବାଣିଜ୍ୟରେ ସ୍ନାତକ ପର୍ଯ୍ୟନ୍ତ ଶିକ୍ଷା ପ୍ରଦାନର ବ୍ୟବସ୍ଥା ରହିଛି। ନୂଆସାହିଠାରେ ଥିବା କପ୍ତିପଦା ମହାବିଦ୍ୟାଳୟରେ ଏବେ ଧନ୍ଦାମୂଳକ ଶିକ୍ଷାଦାନର ବ୍ୟବସ୍ଥା ବି ଆରମ୍ଭ ହୋଇଛି। କପ୍ତିପଦା ବଜାର ଉପକଣ୍ଠରେ ସ୍ୱାସ୍ଥ୍ୟ ସେବା ପାଇଁ ଏକ ସରକାରୀ ଗୋଷ୍ଠୀ ସ୍ୱାସ୍ଥ୍ୟକେନ୍ଦ୍ର ଅଛି। ତାଛଡା କିଛି ବେସରକାରୀ ହୋମିଓପ୍ୟାଥି କ୍ଲିନିକ ମଧ୍ୟ ରହିଛି। ପର୍ଯ୍ୟଟନ ଝିଙ୍କେଶ୍ୱର ମନ୍ଦିର କପ୍ତିପଦାଠାରୁ ୨ କି.ମି. ଦୂର ଝିଙ୍କପଦାଠାରେ ଝିଙ୍କେଶ୍ୱର ମହାଦେବଙ୍କ ମନ୍ଦିର ରହିଛି। ଏଠାରେ ଥିବା ଳିଙ୍ଗ ସ୍ୱୟଂଭୂ ବୋଲି ଲୋକ କଥା ରହିଛି। ତେଣୁ ପ୍ରତିଦିନ ଏଠାକୁ ଶ୍ରଦ୍ଧାଳୁଙ୍କ ଭିଡ ଛୁଟେ। କାଳ ଓ ସୋନ ବନ୍ଧ କପ୍ତିପଦାଠାରୁ ୮ କି.ମି. ଦୂରରେ କାଳନଦୀ ଉପରେ ଏକ ବନ୍ଧ ଅଛି, ଯାହା ବନ୍ୟା ନିୟନ୍ତ୍ରଣ ସହିତ ନିକଟବର୍ତୀ ଅଞ୍ଚଳରେ ଜଳସେଚନର ସୁବିଧା ଯୋଗାଉଛି। ଏଠାରେ ମାଛ ଚାଷ ମଧ୍ୟ ହେଉଛି। ବିଶେଷ କରି ଇଂରାଜୀ ନବବର୍ଷ ସମୟରେ ଏଠି ପର୍ଯ୍ୟଟକଙ୍କ ଭିଡ ହୁଏ। ସେହିପରି ୧୪ କି.ମି. ଦୂରରେ ସୋନ ନଦୀ ଉପରେ ଅନ୍ୟ ଏକ ଜଳସେଚନ ପ୍ରକଳ୍ପ ରହିଛି। ସମୀବୃକ୍ଷ କପ୍ତିପଦାଠାରୁ ୧୦ କି.ମି. ଦୂରରେ ଏହା ଏକ ମୁଣ୍ଡିଆ ପାହାଡ। କିନ୍ତୁ ମହାଭାରତରେ ଅଜ୍ଞାତବାସ ସହ ଏହାର ସମ୍ପର୍କ ଯୋଗୁଁ ଏହା ପାଖ ଆଖରେ ବହୁତ ଜଣାଶୁଣା। ମକର ସଙ୍କ୍ରାନ୍ତି ସମୟରେ ଏଠାରେ ସପ୍ତାହବ୍ୟାପୀ ମେଳା ବସେ। ଦେବକୁଣ୍ଡ ଦେବକୁଣ୍ଡ ଏଠାରୁ ପ୍ରାୟ ୩୦ କି.ମି. ଦୂର। ଶିମିଳିପାଳ ଉପକଣ୍ଠରେ ଏହା ଏକ ସୌନ୍ଦର୍ଜ୍ୟ ପୂର୍ଣ ଜଳପ୍ରପାତ। ଏଠାରେ ଥିବା ଦେବୀ ପୀଠରେ ମକର ସଙ୍କ୍ରାନ୍ତି ସମୟରେ ମେଳା ବସେ।
ରାଜେନ୍ଦ୍ର କୁମାର ଦାସ  (ଜନ୍ମ: ୮ ମଇ ୧୯୬୯ ) ଜଣେ ଓଡ଼ିଆ ରାଜନୀତିଜ୍ଞ  । ୨୦୦୯ ମସିହାରେ ସେ ବିଜୁ ଜନତା ଦଳ ଟିକେଟରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରାଜେନ୍ଦ୍ର କୁମାର ଦାସ ୧୯୬୯ ମସିହାର ମଇ ମାସ ୮ ତାରିଖରେ ଭଦ୍ରକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚକ୍ରଧର ଦାସ । ରାଜେନ୍ଦ୍ରଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ତାଙ୍କ ପତ୍ନୀଙ୍କ ନାମ କୁନମୁନ ଦାସ । ଏହି ଦମ୍ପତ୍ତିଙ୍କର ଗୋଟିଏ ଝିଅ ଅଛି । ରାଜନୈତିକ ଜୀବନ ଓଡ଼ିଶା ବିଧାନ ସଭାକୁ ନିର୍ବାଚିତ ହେବା ପୂର୍ବରୁ ରାଜେନ୍ଦ୍ର ଭଦ୍ରକ ଜିଲ୍ଲାର ବିଜୁ ଯୁବ ଜନତା ଦଳର ସଭାପତି ଥିଲେ ।
ମେମ୍ବ୍ରେନସ ନେଫ୍ରୋପାଥି, ପୂର୍ବ ନାମ ମେମ୍ବ୍ରେନସ ଗ୍ଲୋମେରୁଲୋନେଫ୍ରାଇଟିସ, ଏକ ପ୍ରକାର ବୃକ୍‌କ ରୋଗ ଯେଉଁଥିରେ ଫେଣ‌ଯୁକ୍ତ ପରିସ୍ରା ହୁଏ ଓ ଫୁଲିଯାଏ । ବିଗତ ଅନେକ ଦଶନ୍ଧି ମଧ୍ୟରେ ବୃକ୍‌କ ବିଫଳତା ପ୍ରାୟ ୩୦% ରୋଗୀଙ୍କର ହୋଇଥାଏ । ଅନ୍ୟାନ୍ୟ ଜଟିଳତା ମଧ୍ୟରେ ଉଚ୍ଚ ରକ୍ତଚାପ, ଉଚ୍ଚ କୋଲେଷ୍ଟେରଲ ଏବଂ ରକ୍ତ ଜମାଟ ବାନ୍ଧିବା ସମସ୍ୟା ରହିପାରେ । ପ୍ରାୟ ୭୫% କ୍ଷେତ୍ରରେ ଏହାର କାରଣ ଜଣା ପଡ଼ିନଥିବା ବେଳେ ଅନ୍ୟ ୨୫% କ୍ଷେତ୍ରରେ ଏହା ଲୁପସ୍, ହେପାଟାଇଟିସ ବି, ହେପାଟାଇଟିସ ସି, କିଛି ଔଷଧ କିମ୍ବା କର୍କଟ ରୋଗ ଏହାର କାରଣ ହୋଇଥାଏ । ଅନ୍ତର୍ନିହିତ କାର୍ଯ୍ୟଶୈଳୀରେ ବୃକ୍‌କରେ ଆଇଜିଜି   ଓ କମ୍ପ୍ଲିମେଣ୍ଟ ସି୩ର  ( ୩) ଭୂମିକା ଥିବା ସନ୍ଦେହ କରାଯାଏ  । ଏହା ଏକ ପ୍ରକାର ଗ୍ଲୋମେରୁଲାର ରୋଗ । ମୂତ୍ରରେ ପ୍ରଚୁର ପରିମାଣର ପ୍ରୋଟିନ ବା ପୁଷ୍ଟିସାର ଥିଲେ ଏହି ରୋଗ ସନ୍ଦେହ କରାଯାଏ ଓ ବୃକ୍‌କ ବାୟୋପ୍ସି କରି ରୋଗ ନିଶ୍ଚିତ କରାଯାଏ । ଏହି ରୋଗକୁ କିପରି ଭଲ ଭାବରେ ଚିକିତ୍ସା କରାଯିବ ତାହା ଅସ୍ପଷ୍ଟ ଅଛି । କର୍ଟିକୋଷ୍ଟିରଏଡ, ଏସିଇ ଇନହିବିଟର ବା ଏଆରବି   ବ୍ୟବହାର କରାଯାଇପାରେ  ଅନ୍ୟାନ୍ୟ ପଦକ୍ଷେପଗୁଡ଼ିକରେ କମ୍ ଲୁଣ ଖାଇବା ଓ ରକ୍ତ ପତଳାକାରୀ ଦ୍ରବ୍ୟ ଉପ‌ଯୁକ୍ତ ହୋଇପାରେ । ପ୍ରାୟ ୨୦ ଲୋକ ବିନା ଚିକିତ୍ସାରେ ସୁସ୍ଥ ହୁଅନ୍ତି। ବୃକକ୍ ବିଫଳତା ବିକଶିତ ହେଲେ ଡାଏଲିସିସ ବା ବୃକ୍‌କ ପ୍ରତିରୋପଣ ଆବଶ୍ୟକ ହୋଇପାରେ। ମେମ୍ବେନସ ନେଫ୍ରୋପାଥି ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ୧ଜଣଙ୍କୁ ପ୍ରଭାବିତ କରିଥାଏ  ୪୦ରୁ ୬୦ ବର୍ଷ ମଧ୍ୟରେ ଏହି ରୋଗ ଆରମ୍ଭ ହେବା ସାଧାରଣତଃ ଦେଖାଯାଏ। ମହିଳାମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି। ନେଫ୍ରୋଟିକ ସିଣ୍ଡ୍ରୋମର ଏହା ଦ୍ୱିତୀୟ ସବୁଠାରୁ ସାଧାରଣ କାରଣ, ପ୍ରଥମଟି ମଧୁମେହ ସମ୍ବନ୍ଧୀୟ ବୃକ୍‌କ ରୋଗ ।
ସିଲଭର ସଲଫାଡାଇଏଜିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ) ଏକ ସ୍ଥାନୀୟ କାର୍ଯ୍ୟକ୍ଷମ ଆଣ୍ଟିବାୟୋଟିକ   ଯାହା ପୋଡ଼ା ସ୍ଥାନ ସଂକ୍ରମଣର ପ୍ରତିଷେଧ ନିମନ୍ତେ ଦିଆଯାଏ  । ପରୀକ୍ଷିତ ପ୍ରମାଣରୁ ଅନ୍ୟାନ୍ୟ ଆଣ୍ଟିବାୟୋଟିକ ଏହାଠାରୁ ଅଧିକ ପ୍ରଭାବଶାଳୀ ଥିବାରୁ ଏହି ଔଷଧ ଦେବାକୁ ଆଜିକାଲି ସାଧାରଣତଃ ସୁପାରିସ କରାଯାଉ ନାହିଁ । ଏହି ମଲମ ଲେଗେଇବା ସ୍ଥାନରେ ଗଲୁ ଓ ଯନ୍ତ୍ରଣା ହେବା ଭଳି ସାଧାରଣ ପାର୍ଶ୍ୱ ପ୍ରତିକ୍ରିୟା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଲିଉକୋପିନିଆ  , ଆଲର୍ଜି, ଚର୍ମ ରଙ୍ଗ ନୀଳ ଦେଖାଯିବା  , ହେମୋଲାଇସିସ   ବା ଯକୃତ ପ୍ରଦାହ   ହୋଇପାରେ । ପୂର୍ବରୁ ସଲଫା ଔଷଧ ପ୍ରତି ଆଲର୍ଜି ଥିଲେ ସାବଧାନତା ଅବଲମ୍ବନ କରିବା ଉଚିତ । ପ୍ରସବ ସମୟ ନିକଟ ହେବା ବେଳେ ଏହି ଔଷଧ ବ୍ୟବ‌ହାର କରିବା ଉଚିତ ନୁହେଁ । ଦୁଇ ବର୍ଷ ବୟସରୁ କମ ପିଲାଙ୍କୁ ଏହା ଦିଆଯିବା ଉଚିତ ନୁହେଁ । ସନ ୧୯୬୦ରେ ସିଲଭର ସଲଫାଡାଇଏଜିନ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ   ଏହାର ହୋଲସେଲ ମୂଲ୍ୟ ଗ୍ରାମ ପିଛା ୦.୦୦୪ରୁ ୦.୦୭୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୨୫ରୁ ୫୦ ଡଲାର ।
ପାରାଦୀପ , ଜଗତସିଂହପୁର ଜିଲ୍ଲାର ଏକ ପ୍ରମୂଖ ସହର ଓ ବାଣିଜ୍ୟ କେନ୍ଦ୍ର । ଏଠାରେ ଭାରତର ଏକ ପ୍ରଧାନ ବନ୍ଦର ରହିଛି । ପାରାଦୀପ ପୂର୍ବ ଭାରତରେ ସାମୁଦ୍ରିକ ବାଣିଜ୍ୟର ଏକ ପ୍ରମୁଖ ସ୍ଥାନ । ଏଠାରେ ବନ୍ଦର ବ୍ୟତୀତ ଅନେକ ଛୋଟ ବଡ଼ କଳ କାରଖାନା ଗଢ଼ି ଉଠିଛି । କଞ୍ଚାମାଲ ଆମଦାନୀର ସୁବିଧା ହେତୁ ସାର କାରଖାନା, ତୈଳ ବିଶୋଧନାଗାର ଆଦି ଶିଳ୍ପ ସ୍ଥାପିତ ହୋଇଛି ।କ୍ରମବର୍ଦ୍ଧିଷ୍ଣୁ ଶିଳ୍ପ ଓ ଜନସଂଖ୍ୟା ଯୋଗୁ ଏହି ସହର ଧୀରେ ଧୀରେ ପ୍ରସାରିତ ହେଉଛି । ଏହି ସହର ଓଡ଼ିଶାର ଏକ ପ୍ରମୁଖ ଜାତୀୟ ଓ ଅନ୍ତର୍ଜାତୀୟ ବାଣିଜ୍ୟ ସ୍ଥାନ ରୂପେ ଓଡ଼ିଶା ଅର୍ଥନୀତିକୁ ବିପୁଳ ଭାବେ ପ୍ରଭାବିତ କରିଛି । ଭୌଗୋଳିକ ଅବସ୍ଥିତି ଏହି ସ୍ଥାନଟି ୨୦.୧୬  ଉ. ଓ ୮୬.୪୦  ପୂ.ରେ ଅବସ୍ଥିତ । ଏଠାରେ ଓଡ଼ିଶାର ପ୍ରଧାନ ନଦୀ ମହାନଦୀ ବଙ୍ଗୋପସାଗରରେ ମିଶିଅଛି । ୧୯୯୩ ମସିହାରେ ଜିଲ୍ଲା ବିଭାଜନ ପୂର୍ବରୁ ଅବିଭକ୍ତ କଟକ ଜିଲ୍ଲାର ଅଂଶ ଥିବା ଏହି ସହର ବର୍ତ୍ତମାନ ଜଗତସିଂହପୁର ଜିଲ୍ଲାରେ ରହିଛି । ପାରାଦୀପ ସଡ଼କ ପଥଦ୍ୱାରା କଟକ ଓ ଭୁବନେଶ୍ୱର ସହ ସଂଯୁକ୍ତ । ରାଜ୍ୟ ରାଜପଥ ବ୍ୟତୀତ ଏକ ଦ୍ରୁତଗାମୀ ଜାତୀୟ ରାଜପଥଦ୍ୱାରା ଏହା ଚଣ୍ଡିଖୋଲ, ଦୈତାରୀ, ଡୁବୁରୀ ଆଦି ସ୍ଥାନ ସହ ସଂଯୁକ୍ତ । କଟକରୁ ଏଠାକୁ ରେଳପଥର ସଂଯୋଗ ରହିଛି । ଜିଲ୍ଲା ସଦରମହକୁମା ଜଗତସିଂହପୁର ସହରଠାରୁ ଏହା ୬୦ କି.ମି. ଓ କଟକ ସହରଠାରୁ ୯୦ କି.ମି. ଦୂର । ବିଭିନ୍ନ ମାଲ ରପ୍ତାନୀ ଓ ଆମଦାନୀ ପାରାଦୀପ ବନ୍ଦର ମଧ୍ୟଦେଇ ହେଉଥିବାରୁ ଉଭୟ ସଡ଼କ ଓ ରେଳପଥର ଗୁରୁତ୍ତ୍ୱ ବୃଦ୍ଧି ପାଇଛି । ଇତିହାସ ପ୍ରାଚୀନ କାଳର ପାରଦୀପ ସମ୍ପର୍କରେ ଯଦିଓ ଅଧିକ ତଥ୍ୟ ହସ୍ତଗତ ହୋଇନାହିଁ, ତଥାପି ଏହାକୁ ପ୍ରାଚୀନ ବନ୍ଦର ମନ୍ନଦର ସ୍ଥାନରେ ଥିବାର ବିଶ୍ୱାସ କରାଯାଏ । ଇଂରେଜ ଅଧୀନକୁ ଆସିବା ପୂର୍ବରୁ ଏହା କୁଜଙ୍ଗ ରାଜ୍ୟର ଅଂଶ ଥିଲା । ତତ୍କାଳୀନ ଦେଶୀୟ ରାଜ୍ୟ କୁଜଙ୍ଗର ରାଜଧାନୀ ଗଡ଼କୁଜଙ୍ଗ ଏହି ସ୍ଥାନ ନିକଟରେ । ପାରାଦୀପରେ ସମ୍ଭବତଃ ଏକ ଦୁର୍ଗ ବା ଗଡ଼ ରହିଥିଲା । କୁଜଙ୍ଗର ଷଣ୍ଢ ରାଜାଙ୍କ ନାମରେ ଏଠାରେ ଥିବା ଷଣ୍ଢକୂଦ ନାମିତ ହୋଇଛି । ସ୍ୱାଧୀନତା ପରେ ୧୯୫୬ ମସିହାରେ ଏହି ସ୍ଥାନରେ ପାରାଦୀପ ବନ୍ଦରର ଶିଳାନ୍ୟାସ ହୋଇଥିଲା । ତତ୍କାଳୀନ ପ୍ରଧାନମନ୍ତ୍ରୀ ପଣ୍ଡିତ ଜବାହରଲାଲ ନେହେରୁ ଏହି ବନ୍ଦରର ଭିତ୍ତିପ୍ରସ୍ଥର ଜାନୁୟାରୀ ୦୩, ୧୯୬୨ରେ ସ୍ଥାପନ କରିଥିଲେ । ପରବର୍ତ୍ତୀ କିଛି ବର୍ଷ ମଧ୍ୟରେ ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକଙ୍କ ଉଦ୍ୟମରେ ଏହି ବନ୍ଦରର ବିକାଶ ହୋଇ ଏହା ଏକ ପ୍ରଧାନ ବନ୍ଦରରେ ପରିଣତ ହୋଇଥିଲା । ବିଗତ କିଛି ବର୍ଷ ମଧ୍ୟରେ ଏଠାରେ ଅନେକ ନୂତନ ଶିଳ୍ପ ସ୍ଥାପିତ ହୋଇଛି । ଶିଳ୍ପ ଓ ଅର୍ଥନୀତି ପାରାଦୀପ ପୂର୍ବ ଭାରତର ଏକ ପ୍ରମୁଖ ବାଣିଜ୍ୟ କେନ୍ଦ୍ର । ଏଠାରେ ଥିବା ବନ୍ଦରଦ୍ୱାରା ଅନେକ ପ୍ରକାରର ମାଲ ଆମଦାନୀ ରପ୍ତାନୀ ହୋଇଥାଏ । କଞ୍ଚାମାଲର ଉପଲବ୍ଧି ଯୋଗୁ ଏଠାରେ ଅନେକ ଶିଳ୍ପ ଗଢ଼ି ଉଠିଛି । ତନ୍ମଧ୍ୟରେ ପାରାଦୀପ ଫସପେଟସ ଲିମିଟେଡ଼ ଓ ଇଫକୋର ସାର କାରଖାନା, ଇଣ୍ଡିଆନ ଅଏଲଦ୍ୱାରା ନିର୍ମିତ ତୈଳ ବିଶୋଧନାଗାର ପ୍ରମୁଖ ଅଟେ । ଏହି ବନ୍ଦର ମଧ୍ୟ ଦେଇ ଲୁହାପଥର ବିଦେଶକୁ ରପ୍ତାନୀ କରାଯାଇ ଥାଏ ତଥା କୋଇଲା ଓ ଅନ୍ୟାନ୍ୟ କଞ୍ଚାମାଲ ଓ ଭାରୀ କଳ-କବଜା ପ୍ରଭୁତି ଆମଦାନୀ ହୋଇଥାଏ । ଏଠାରେ ଥିବା ମାଛଧରା ବନ୍ଦର ବିଭିନ୍ନ ସାମୁଦ୍ରିକ ଖାଦ୍ୟର ବାଣିଜ୍ୟ ବୃଦ୍ଧି କରିଛି। ଦର୍ଶନୀୟ ସ୍ଥାନ ପାରାଦୀପ ମହାନଦୀର ସଙ୍ଗମ ସ୍ଥଳୀରେ ଅବସ୍ଥିତ । ଏହି ସ୍ଥାନଟି ଏକ ଲୋକପ୍ରିୟ ବଣଭୋଜି ସ୍ଥଳୀ । ମାଳିକାରେ ବର୍ଣ୍ଣିତ ଉଦୟବଟ ଏହା ନିକଟରେ ରହିଛି । ପାରାଦୀପ-ଚଣ୍ଡିଖୋଲ ରାସ୍ତାରେ ବୌଦ୍ଧ ପୀଠ ଲଳିତଗିରି, ରତ୍ନଗିରି ପ୍ରଭୁତି ପଡିଥାଏ । ଇଂରେଜ ଶାସନ କାଳରେ ସ୍ଥାପିତ ବତୀଘର ବା ହୁକିଟାଲାକୁ ଏଠାରୁ ଜଳପଥରେ ଯାଇହୁଏ ।
ପେରିକାର୍ଡ଼ାଇଟିସ  (ଇଂରାଜୀ ଭାଷାରେ ) ଏକ ରୋଗର ନାମ ଯେଉଁଥିରେ ହୃତ୍‌ପିଣ୍ଡର ତନ୍ତୁମୟ ଖୋଳ ବା ପେରକାର୍ଡ଼ିଅମର   ପ୍ରଦାହ   ହୋଇଥାଏ  । ଏହି ରୋଗରେ ତୀବ୍ର ଛାତି ଯନ୍ତ୍ରଣା   ହଠାତ ଆରମ୍ଭ ହୁଏ । ପିଠି, ବେକ ଓ କାନ୍ଧରେ ମଧ୍ୟ ଏହି ଯନ୍ତ୍ରଣା ଅନୁଭବ ହୋଇପାରେ । ବିଛଣାରେ ଗଡ଼ିଲେ ବା ଲମ୍ବା ପ୍ରଶ୍ୱାସ ନେଲେ କଷ୍ଟ ବଢ଼ିଯାଏ କିନ୍ତୁ ବସିପଡ଼ିଲେ ଭଳ ଲାଗେ । ଅନ୍ୟାନ୍ୟ ଲକ୍ଷଣ ମଧ୍ୟରେ ଜ୍ୱର, ଦୁର୍ବଳତା  , ଖର ସ୍ପନ୍ଦନ   ଓ ଅଣନିଶ୍ୱାସୀ   ଲାଗେ । ବେଳେବେଳେ ରୋଗ ହଠାତ ଆରମ୍ଭ ନ ହୋଇ ଧୀରେ ଧୀରେ ହୁଏ । ଅଧିକାଂଶ ସମୟରେ ଭୁତାଣୁ ସଂକ୍ରମଣକୁ   ପେରିକାର୍ଡ଼ାଇଟିସ ରୋଗର କାରଣରୂପେ ବିବେଚନ କରାଯାଏ । ଅନ୍ୟାନ୍ୟ କାରଣ ମଧ୍ୟରେ ଯକ୍ଷ୍ମା, ହୃଦ୍‌ଘାତ ପରବର୍ତ୍ତୀ ୟୁରିମିକ ପେରିକାର୍ଡ଼ାଇଟିସ, କର୍କଟ ରୋଗ, ଅଟୋଇମ୍ମ୍ୟୁନ ରୋଗ   ଓ ଛାତି ଆଘାତ ଯୋଗୁ ଏହି ରୋଗ ହୋଇପାରେ । ଅଧିକାଂଶ ସମୟରେ ଏହର କାରଣ ଅଜ୍ଞାତ ହୋଇ ରହିଯାଏ । ଛାତି ଯନ୍ତ୍ରଣା, ପେରିକାର୍ଡ଼ିଆଲ ରବ୍  , ନିର୍ଦ୍ଦିଷ୍ଟ ଇସିଜି ପରିବର୍ତ୍ତନ ଓ ହୃତ୍‌ପିଣ୍ଡକୁ ଘେରି ତରଳ ପଦାର୍ଥ   ଜମିବା ଇତ୍ୟାଦି ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । ହୃଦ୍‌ଘାତ ରୋଗରେ ମଧ୍ୟ ସମାନ ଲକ୍ଷଣ ପ୍ରକାଶ ପାଏ । ଅଧିକାଂଶ ସ୍ଥଳରେ ଏନଏସଏଆଇଡି   ଦେଇ ଚିକିତ୍ସା କରାଯାଏ ଓ ସମ୍ଭବତଃ କଲଚିସିନ   ଦିଆଯାଏ । ଏହି ଔଷଧ ଯଥେଷ୍ଟ ନ ହେଲେ ସ୍ଟିରଏଡ   ଦିଆଯାଇପାରେ । କିଛି ଦିନ ବା କିଛି ସପ୍ତାହ ମଧ୍ୟରେ ରୋଗର ଉନ୍ନତି ପରିଲକ୍ଷିତ ହୁଏ କିନ୍ତୁ ଏହା ମାସ ମାସ ଧରି ମଧ୍ୟ ରହିପାରେ । ରୋଗ ଜଟିଳ ହେଲେ କାର୍ଡ଼ିଆକ ଟାମ୍ପୋନେଡ  , ମାୟୋକାର୍ଡ଼ାଇଟିସ   ବା କନସ୍ଟ୍ରିକ୍ଟିଭ ପେରିକାର୍ଡ଼ିଟିସ   ହୋଇପାରେ । ଛାତି ଯନ୍ତ୍ରଣାର ଏହି ଏକ ଅଳ୍ପ ସାଧାରଣ କାରଣ । ବାର୍ଷିକ ୧୦,୦୦୦ ଲୋକରେ ୩ ଜଣକୁ ଏହି ରୋଗ ଆକ୍ରମଣ କରେ । ସାଧାରଣତଃ ପୁରୁଷମାନଙ୍କୁ ୨୦ରୁ ୫୦ ବର୍ଷ ବୟସ ମଧ୍ୟରେ ଏହି ରୋଗ ଅଧିକ ଆକ୍ରମଣ କରେ । ପ୍ରାୟ ୩୦% ରୋଗୀଙ୍କର ଏକାଧିକ ଥର ଏହି ରୋଗ ହୁଏ ।
ଅପର୍ଣ୍ଣା ବାସ୍ତାରେ ଜଣେ ଭାରତୀୟ ଅଭିନେତ୍ରୀ ତଥା ଦୂରଦର୍ଶନ ଉପସ୍ଥାପିକା, ଯିଏକି ମୁଖ୍ୟତଃ ଅପର୍ଣ୍ଣା ଭାବରେ ଜଣାଶୁଣା । ପୂର୍ବରୁ ସେ ରେଡିଓର ଉପସ୍ଥାପିକା ଭାବରେ ମଧ୍ୟ କାମ କରୁଥିଲେ । ୧୯୯୦ ଦଶକରେ ସେ କନ୍ନଡ଼ ଦୂରଦର୍ଶନରେ ଜଣେ ଉପସ୍ଥାପିକା ତଥା ଅଭିନେତ୍ରୀ ଭାବରେ କାମ କରୁଥିଲେ । ୧୯୮୪ ମସିହାରେ ସେ ମାସାନାଡ଼ା ହୁବୁ ଜରିଆରେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୧୫ ମସିହାରୁ, ସେ ମଜା ଟକିଜ୍‌ରେ ବରାହଲକ୍ଷ୍ମୀ ଭୂମିକାରେ ଅଭିନୟ କରୁଥିଲେ । ଅଭିନୟ ଜୀବନ ଅପର୍ଣ୍ଣା ୧୯୮୪ ମସିହାରେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ପୁଟ୍ଟନ୍ନା କାନାଗାଲଙ୍କଦ୍ୱାରା ନିର୍ମିତ ମାସାନାଡ଼ା ହୁବୁ, ଯେଉଁଥିରେ ସେ ଅମ୍ବରୀଷ ଓ ଜୟନ୍ତୀଙ୍କ ସହିତ କାମ କରିଥିଲେ । ୧୯୯୩ ମସିହାରେ ସେ ଅଲ୍ ଇଣ୍ଡିଆ ରେଡିଓର ଜଣେ ଉପସ୍ଥାପିକା ଭାବରେ କାମ କରିବା ଆରମ୍ଭ କରିଥିଲେ । ଏହା ପୂର୍ବରୁ ୧୯୯୦ ମସିହାରେ ଡିଡି ଚନ୍ଦନାରେ ଦୂରଦର୍ଶନ ଉପାସ୍ଥାପିକା ଭାବରେ କାମ କରିବା ଆରମ୍ଭ କରିଥିଲେ । ୧୯୯୮ ମସିହାରେ ସେ ଦୀପାବଳି ଉତ୍ସବର ଏକ ଅଂଶ ଭାବରେ, କ୍ରମାଗତ ଆଠ ଘଣ୍ଟା କାର୍ଯ୍ୟକ୍ରମ ଉପସ୍ଥାପନା କରି ଏକ ରେକର୍ଡ଼ ସୃଷ୍ଟି କରିଥିଲେ । ଜଣେ ଅଭିନେତ୍ରୀ ଭାବରେ ସେ ଦୂରଦର୍ଶନ କାର୍ଯ୍ୟକ୍ରମ ମୂଦାଲା ମାନେ ଓ ମୁକ୍ତାରେ କାମ କରିଛନ୍ତି । ୨୦୧୩ ମସିହାରେ ଇଟିଭି କନ୍ନଡ଼ାରେ ପ୍ରସାରିତ କାର୍ଯ୍ୟକ୍ରମ ବିଗ୍‌ବସ୍‌ର ପ୍ରଥମ ସଂସ୍କରଣରେ ସେ ଅଂଶଗ୍ରହଣ କରିଥିଲେ । ୨୦୧୫ ମସିହାରୁ ସେ ହାସ୍ୟ ଭିତ୍ତିକ ଦୂରଦର୍ଶନ କାର୍ଯ୍ୟକ୍ରମ ମଜା ଟକିଜ୍‌ରେ କାମ କରୁଛନ୍ତି, ଯେଉଁଠି ସେ ବରୁଣଲକ୍ଷ୍ମୀ ଚରିତ୍ରରେ ଅଭିନୟ କରୁଛନ୍ତି ୨୦୧୧ ମସିହାରେ, ସେ ବାଙ୍ଗାଲୋର ମେଟ୍ରୋର ଯାତ୍ରୀମାନଙ୍କ ପାଇଁ ସ୍ୱର ରେକର୍ଡ଼ କରିଥିଲେ ।
ରୁଦ୍ର ମୋହନ ଦାସ  (୧୧ ଜାନୁଆରୀ ୧୯୪୯ - ୭ ନଭେମ୍ବର ୨୦୦୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ରୁଦ୍ର ମୋହନ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବାଙ୍ଗିରିପୋଷି ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରୁଦ୍ର ମୋହନ ଦାସ ୧୯୪୯ ମସିହାର ଜାନୁଆରୀ ମାସ ୧୧ ତାରିଖରେ ମୟୂରଭଞ୍ଜ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋବିନ୍ଦ ଚନ୍ଦ୍ର ଦାସ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ ରୁଦ୍ର ମୋହନ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ରୁଦ୍ର ମୋହନ ଦାସ ୨୦୦୮ ମସିହାର ନଭେମ୍ବର ମାସ ୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୯ ବର୍ଷ ବୟସ ହୋଇଥିଲା ।
ସାୱାଇ ମାଧୋପୁର ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ସୱଇ ମଧୋପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାୱାଇ ମାଧୋପୁର ୨୫.୯୯୨୯ ଉତ୍ତର ଅକ୍ଷାଂଶ ଓ ୭୬.୩୮୩୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୯୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାୱାଇ ମାଧୋପୁର ସହରର ମୋଟ ଜନସଂଖ୍ୟା ୯୬୭୯୪ ଅଟେ । ସେଥି ମଧ୍ୟରୁ ୫୩.୩୩% ଜଣ ପରୁଷ ହୋଇଥିବା ବେଳେ ୪୬.୬୭% ଜଣ ନାରୀ ଅଟନ୍ତି । ସାୱାଇ ମାଧୋପୁରର ସାକ୍ଷରତା ହାର ୬୦.୯୨% ଅଟେ । ଏହା ଜାତୀୟ ହାରଠାରୁ ୩.୯୨% ପ୍ରତିଶତ ଅଧିକ ଅଟେ । ସେଥିରୁ ୩୮.୩୯% ପ୍ରତିଶତ ପୁରୁଷ ଓ ୨୨.୫୩% ନାରୀ ଅଟନ୍ତି । ୧୬.୬୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାୱାଇ ମାଧୋପୁରର ସରକାରୀ ଭାଷା ଅଟେ ।
କବିସୂର୍ଯ୍ୟନଗର,ଗଞ୍ଜାମ ଜିଲ୍ଲାର ଏକ ପୁରାତନ ସହର । ପିତ୍ତଳ ଏବଂ ରସ ବାସନ ତିଆରି ପାଇଁ କବିସୂର୍ଯ୍ୟନଗର ସମଗ୍ର ଓଡ଼ିଶାରେ ପ୍ରସିଦ୍ଧ । ଅବସ୍ଥିତି ଏହାର ପୁର୍ବ ନାମ ବୋଇରାଣୀ ଥିଲା । ୧୯୬୨ ମସିହରେ ହରେକୃଷ୍ଣ ମହତାବ ଏହାକୁ କବିସୂର୍ଯ୍ୟ ନଗର ନାମରେ ନାମିତ କରାଇଥିଲେ ।
ଅବସ୍ଥାନ ଭୁଜକୋଟି: 18 31 6.68  82 27 12.83  ଡୁଡୁମା ଜଳପ୍ରପାତ ଓଡ଼ିଶାର କୋରାପୁଟ ଜିଲ୍ଲାରେ ଅବସ୍ଥିତ । ଏହାରର ଉଚ୍ଚତା ୧୫୭ ମିଟର  ୫୧୫ ଫୁଟ  ।ଏହା ଦକ୍ଷିଣ ଭାରତର ଉଚ୍ଚତମ ଜଳପ୍ରପାତ ମଧ୍ୟରୁ ଅନ୍ୟତମ । ଏଠାରେ ମାଛକୁଣ୍ଡ ହାଇଡ୍ରୋ ଇଲେକ୍ତ୍ରିକ୍ ପାବାର ପ୍ରୋଜେକ୍ଟଦ୍ୱାରା ବିଦ୍ୟୁତ ଶକ୍ତି ଉତ୍ପାଦନ କରାଯାଇଥାଏ । ଡୁଡୁମା କୋରାପୁଟଠାରୁ ପ୍ରାୟ ୯୨କିଲୋମିଟର ଓ ବିଶାଖପାଟଣାଠାରୁ ପ୍ରାୟ ୨୦୦ କିଲୋମିଟର । ଏହା ଓଡ଼ିଶା ଓ ଆନ୍ଧ୍ର ପ୍ରଦେଶ ମଧ୍ୟରେ ଅବସ୍ଥିତ ।
ଭବାନୀପୁର ଶକ୍ତିପୀଠ, ବଙ୍ଗଳାଦେଶରେ ଥିବା ଏକ ହିନ୍ଦୁ ମନ୍ଦରି । ଏହି ମନ୍ଦିରଟି ବଙ୍ଗଳାଦେଶର ରାଜସାହି ଡିଭିଜନ‌ର ବୋଗ୍ରା ଜିଲ୍ଲାର ଶେରପୁର ଉପଜିଲ୍ଲାଠାରୁ ୨୮ କିଲୋମିଟର ଦୂର କରତୋୟା ନ‌ଦୀ କୂଳରେ ଅବସ୍ଥିତ । ଭାରତୀୟ ଉପମହାଦ୍ୱୀପରେ ଥିବା ଶକ୍ତିପୀଠମାନଙ୍କ ମଧ୍ୟରେ ଏହି ମନ୍ଦିରଟି ଅନ୍ୟତମ । ଇତିହାସ ମହାଭାରତ ଅନୁସାରେ, ସତ୍ୟଯୁଗରେ ରାଜା ଦକ୍ଷଙ୍କର ଯଜ୍ଞକୁ ଦେବୀ ସତୀ ଏବଂ ଶିବଙ୍କୁ ନିମନ୍ତ୍ରଣ କରାଯାଇନଥିଲା । ମାତ୍ର ସେହି ଯଜ୍ଞରେ ଯୋଗ ଦେଇଥିଲେ ଏବଂ ସେଠାରେ ତାଙ୍କର ଅପମାନ ହୋଇଥିଲା । ଫଳରେ ସେ ସେହି ଯଜ୍ଞର ଅଗ୍ନିରେ ଝାସ ଦେଇଥିଲେ । ଏହା ଦେଖି ଭଗବାନ ଶିବ କ୍ଷୁବ୍ଧ ହୋଇଥିଲେ ଏବଂ ସତୀଙ୍କର ସେହି ଦେହାବଶେଷକୁ ସେ ଧରି ତାଣ୍ଡବ ନୃତ୍ୟ କରିଥିଲେ । ଫଳରେ ତାଙ୍କ ଶରୀରର ବିଭିନ୍ନ ଅଂଶ ପୃଥିବୀରେ ପଡ଼ିଥିଲା । ସେହି ସ୍ଥାନରେ ଶକ୍ତିଙ୍କର ଦେବୀପୀଠ ମାନ ରହିଛି । ଭବାନୀରପୁରର ଶକ୍ତି ଅପର୍ଣ୍ଣା ନାମରେ ପରିଚିତା । ଏଠାରେ ସତୀଙ୍କର ବାମ‌ପଟର ପାଉଁଜୀ ପଡ଼ିଥିବା କିମ୍ବଦନ୍ତୀ ରହିଛି । କିମ୍ବଦନ୍ତୀ ଏକ କିମ୍ବଦନ୍ତୀ ଅନୁସାରେ, ଥରେ ଜନେ ଶଙ୍ଖ-ଚୁଡ଼ି ବେପାରୀ ଭବାନୀପୁର ମନ୍ଦିର ପାଖରେ ଥିବା ଏକ ଘଞ୍ଚ ଜଙ୍ଗଲ ଦେଇ ଯାଉଥିଲା । ସେ ଏକ ଶୁନଶାନ ଜଳାସୟ ନିକଟ ଦେଇ ଗତି କରୁଥିବା ବେଳେ ଏକ ଛୋଟ ଝିଅଟିଏ ସ‌ହ ତା 'ର ଦେଖାହେଲା । ସେହି ଝିଅଟି ନିଜକୁ ସେଠାକାର ନାଥୋର ରାଜବାଟୀ  (ରାଜ ପ୍ରାସାସଦ)ର ରାଜକୁମାରୀ ବୋଲି କ‌ହିଲା  । ସେ ସେହି ଶଙ୍ଖାରୀଠାରୁ ହଳେ ଚୁଡ଼ି କଣିଲାପରେ ରାଜବାଟୀରେ ରାଣୀ ରଖିଥିବା ଏକ ସ୍ୱତନ୍ତ୍ର ବାକ୍ସରୁ ତାକୁ ତା 'ର ପାଉଣା ନେଇଯିବାକୁ କ ‌ହିଥିଲା । ଏହାପରେ ସେହି ଶଙ୍ଖାରୀଟି ସେହି ରାଜବାଟୀକୁ ଗଲା ଏବଂ ମହାରାଣୀଙ୍କୁ ସେହି ବାକ୍ସ ବିଷୟରେ କ‌ହିଲା । ବାକ୍ସ ବିଷୟରେ ଶୁଣିବା ପରେ ମହାରାଣୀ ଆଶ୍ଚର୍ଯ୍ୟ ହୋଇ ସେହି ଜାଗାକୁ ଗଲେ ଏବଂ ସେହିଠାରେ ଥିବା ଏକ ଜଳାଶୟରୁ ମାଆ ଭବାନୀ ପ୍ରକଟ ହୋଇଥିଲେ । ସେହି ଛୋଟ ଝିଅ ବେଶରେ ମାଆ ଭବାନୀ ସେହି ଶଙ୍ଖାରୀଟିକୁ ଦର୍ଶନ ଦେବା କଥା ଚାରିଆଡ଼େ ପ୍ରଚାର ହୋଇଗଲା ଏବଂ ସେହି ପୋଖରୀଟି ସେବେଠାରୁ ଶଙ୍ଖ-ପୋଖରୀ ନାମରେ ନାମିତ ହେଲା । ସେବେଠାରୁ ସେହି ମନ୍ଦିରକୁ ଆସୁଥିବା ଶ୍ରଦ୍ଧାଳୁମାନେ ସେହି ଶଙ୍ଖ ପୋଖରୀରେ ସ୍ନାନ କରିଥାନ୍ତି । ମନ୍ଦିର ପାଖାପାଖି ୪ ଏକର ବିଶିଷ୍ଟ ଜାଗାରେ ଏହି ମନ୍ଦରିଟି ଅବସ୍ଥିତ । ମନ୍ଦିରଟି ଚାରିପଟରୁ ପାଚେରୀଦ୍ୱାରା ଘେରା ହୋଇଛି । ଏହି ମନ୍ଦିର ହତା ଭିତରେ ମୁଖ୍ୟ ମନ୍ଦିର ସ‌ହ ୪ଟି ଶିବ ମନ୍ଦିର, ପାତାଳ ଭୈରବ ଶିବ ମନ୍ଦିର, ଗୋପାଳ ମନ୍ଦିର, ବାସୁଦେବ ମନ୍ଦରି, ବେଲବରଣ ତାଲା, ନାଟ ମନ୍ଦିର ଆଦି ରହିଛି । ମନ୍ଦିରର ଉତ୍ତର ଭାଗରେ ଏକ ସେବା ଅଗଣା, ପବିତ୍ର ସଖା ପୋଖରୀ, ୨ଟି ଗୋଧୋଇବା ଘାଟ ରହିଛି ଏବଂ ମନ୍ଦିର ହତା ବାହାରେ ୪ଟି ଶିବ ମନ୍ଦରି ରହିଛି । ଏଥି ସ‌ହ ମନ୍ଦିର ହତା ବାହାରେ ଏକ ପଞ୍ଚମୁଣ୍ଡା ଆସନ ମଧ୍ୟ ରହିଛି । ପୂଜା, ଅନୁଷ୍ଠାନ ଏବଂ ପର୍ବପର୍ବାଣି ମନ୍ଦିରରେ ସକଳ ଭୋଗ ଏବଂ ବଳୟ ଭୋଗ ଲାଗି କରାଯାଏ । ମଧ୍ୟାନ ସମୟରେ ଅନ୍ନ ଭୋଗ ଏବଂ ସନ୍ଧ୍ୟା ସମୟରେ ଆରତୀ ଏବଂ ଭୋଗ ଲାଗି କରାଯାଏ । ଭକ୍ତମାନେ ଦେବୀ ତାରାଙ୍କ  (ମା ଭବାନୀ) ପାଖରେ ପ୍ରତିଦିନ ପ୍ରସାଦ ଲାଗିକରିଥାନ୍ତି  । ପ୍ରତ୍ୟେକ ବର୍ଷ ଭବାନୀପୁର ମନ୍ଦିରରେ ବିଭିନ୍ନ ପ୍ରକାରର ପର୍ବପର୍ବାଣି ପାଳନ କରାଯାଇଥାଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୦ ନଭେମ୍ବର ବର୍ଷର ୩୨୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୨୫ତମ  । ବର୍ଷ ଶେଷ ହେବା ପାଇଁ ଆଉ ୪୧ ଦିନ ବାକି ଅଛି ।
ସୋର ଓଡ଼ିଶାର ବାଲେଶ୍ୱର ଜିଲ୍ଲାରେ ଅବସ୍ଥିତ ଏକ ସହର । ଏହା ବାଲେଶ୍ୱର ଜିଲ୍ଲାର ୭ଟି ତହସିଲ ମଧ୍ୟରୁ ଗୋଟିଏ, ଏକ ବିଜ୍ଞାପିତ ଅଞ୍ଚଳ ପରିଷଦ, ବିଧାନ ସଭା ନିର୍ବାଚନ ମଣ୍ଡଳୀ ଓ ପଞ୍ଚାୟତ ସମିତି । ଅବସ୍ଥାନ ଏହା ୫ ନମ୍ବର ଜାତୀୟ ରାଜପଥ ବା ଜଗନ୍ନାଥ ସଡ଼କ ନିକଟରେ କଲିକତାରୁ ଚେନ୍ନାଇ ଯିବା ରାସ୍ତରେ, ଭଦ୍ରକ ଓ ବାଲେଶ୍ୱର ସହରର ମଝା-ମଝିରେ ଅବସ୍ଥିତ । ଏହା ସୋର ରେଳ ଷ୍ଟେସନ ଚେନାଇରୁ କଲିକତା ଯାଏଁ ଲମ୍ବିଥିବା ଦକ୍ଷିଣ-ପୂର୍ବ ରେଳପଥରେ ପଡେ । ଲୋକଗଣନା ୨୦୧୧ ଜଣଗଣନା ଅନୁସାରେ, ସୋରରର ଲୋକସଂଖ୍ୟା ୨୭,୭୯୪ । ଭାଷା ଓଡ଼ିଆ ସୋରର ସରକାରୀ ଭାଷା ।
ବାହ୍ୟଯୋନୀ କର୍କଟ ଏକ ହେଉଛି ମହିଳାଙ୍କର ବାହ୍ୟ ପ୍ରଜନନ ଅଙ୍ଗରେ ହେଉଥିବା କର୍କଟ ରୋଗର ନାମ । ଏହା ସାଧାରଣତଃ ବାହ୍ୟ ଯୋନୀର ଓଠକୁ ପ୍ରଭାବିତ କରିଥାଏ, ଏବଂ କେତେକ ରୋଗ ଯୋନୀପଥ ଓଠ, କ୍ଲାଇଟୋସିସ କିମ୍ବା ଯୋନୀପଥରେ ଥିବା ଗ୍ରନ୍ଥିମାନଙ୍କୁ ଆକ୍ରମଣ କରିଥାଏ । ଏହାର ଲକ୍ଷଣ ମଧ୍ୟରେ ଗୋଟିଏ ଗୋଟାଳି, ଗଲୁ, ଚର୍ମରେ ପରିବର୍ତ୍ତନ କିମ୍ବା ଯୋନୀରୁ ରକ୍ତସ୍ରାବ ହୁଏ  ସଙ୍କଟଜନ‌କ କାରଣଗୁଡ଼ିକ ମଧ୍ୟରେ ଭଲଭାର ଇଣ୍ଟ୍ରାଏପିଥେଲିଆଲ ନିଓପ୍ଲାସିଆ, ପାପିଲୋମାଭୁତାଣୁ ସଂକ୍ରମଣ  (ଏଚପିଭି ସଂକ୍ରମଣ), ଯୌନାଙ୍ଗ ଭାତୁଡ଼ି, ଧୂମପାନ ଏବଂ ଅନେକ ଯୌନାଙ୍ଗ ସାଥି ଥିବା ଯୋଗୁ ଏହା ହୋଇପାରେ  ଅଧିକାଂଶ ଯୌନାଙ୍ଗ କର୍କଟରେ ସ୍କ୍ୱାମସ ଜୀବକୋଷ କର୍କଟ ଥାଏ  ଅନ୍ୟାନ୍ୟ କର୍କଟରେ ଆଡେନୋକାର୍ସିନୋମା, ମେଲାନୋମା, ଏବଂ ବାସାଲ ସେଲ କାର୍ସିନୋମା ଥାଇପାରେ । ଶାରୀରିକ ପରୀକ୍ଷା ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏବଂ ତନ୍ତୁ ବାୟୋପ୍ସି କରି ରୋଗ ନିଶ୍ଚିତ କରାଯାଏ। ରୁଟିନ୍ ସ୍କ୍ରିନିଂ ସୁପାରିଶ କରାଯାଏ ନାହିଁ  ଏଚପିଭି ଟୀକା କରଣ କରି ରୋଗ ପ୍ରତିଷେଧ କରାଯାଇପାରେ  ମାନକ ଚିକିତ୍ସାରେ ଅସ୍ତ୍ରୋପଚାର, ବିକିରଣ ଚିକିତ୍ସା, କେମୋଥେରାପି ଏବଂ ବାୟୋଲୋଜିକ ଥେରାପି ଦିଆଯାଏ । ଏହି କର୍କଟ ନୂତନ ଭାବରେ ୪୪.୨୦୦ ଲୋକଙ୍କୁ ଆକ୍ରମଣ କରିଥାଏ ଓ ୨୦୧୮ ମସିହାରେ ସାରା ପୃଥିବୀରେ ୧୫,୨୦୦ ମୃତ୍ୟୁ ହୋଇଥିଲା । ଆମେରିକାରେ ଏହା ନୂତନ ଭାବରେ ୬.୦୭୦ ଲୋକଙ୍କୁ ଆକ୍ରମଣ କରିଥିଲା ଓ ତାଙ୍କ ମଧ୍ୟରୁ ୧୨୮୦ ଜଣଙ୍କର ମୃତ୍ୟୁ ହୋଇଥିଲା । ୪୫ ବର୍ଷ ବୟସ ପରେ ସାଧାରଣତଃ ଏହି ରୋଗ ହୁଏ । ସନ ୨୦୧୫ରେ ପାଞ୍ଚ ବର୍ଷ ବଞ୍ଚିବା ହାର ଥିଲା ୭୧% । ଲସିକା ଗ୍ରନ୍ଥିକୁ ବ୍ୟାପିବା ଉପରେ ଏହାର ବ୍ୟାପିବା ନିର୍ଭର କରେ ।
ପ୍ରୋଟାମିନ ସଲଫେଟ  (ଇଂରାଜୀ ଭାଷାରେ ) ଏକ ଔଷଧ ଯାହା ହେପାରିନ ଔଷଧର ପ୍ରଭାବକୁ ପ୍ରତ୍ୟାଗମନ କରାଏ  । ମାତ୍ରାଧିକ ସ୍ୱଳ୍ପ ମଲିକୁଲାର ୱେଟ ହେପାରିନ   ହୋଇଥିଲେ ଓ ପ୍ରସବ ସମୟରେ ହେପାରିନ   ପ୍ରଭାବକୁ ପ୍ରତ୍ୟାଗମନ କରାଏ । ଏହା ଶିରାଭ୍ୟନ୍ତରରେ ଇଞ୍ଜେକସନ ଆକାରରେ ଦିଆଯାଏ । ଏହାର ପ୍ରଭାବ ଔଷଧ ଦେବାର ୫ ମିନିଟ ମଧ୍ୟରେ ଆରମ୍ଭ ହୋଇଯାଏ । ପ୍ରୋଟାମିନ ସଲଫେଟର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ  , ଧୀର ହୃତ୍‌ପିଣ୍ଡ ଗତି  , ଆଲର୍ଜି ପ୍ରତିକ୍ରିୟା   ଓ ବାନ୍ତି ହୋଇପାରେ । ଆଲର୍ଜି ପ୍ରତିକ୍ରିୟା ସାଂଘାତିକ ହୋଇ ଆନାଫାଇଲାକ୍‌ସିସ ହୋଇପାରେ । ଭାସେକ୍ଟୋମି   ହୋଇଥିବା ପୁରୁଷଙ୍କର ଏହି ସଙ୍କଟ ଅଧିକ ଥାଏ । ଗର୍ଭାବସ୍ଥାରେ କୌଣସି ବିପଦ ଦେଖାଯାଇନଥିଲେ ମଧ୍ୟ ଏହା ଉପରେ ଯଥେଷ୍ଟ ଅନୁଶୀଳନ ହୋଇନାହିଁ । ହେପାରିନ ସ‌ହ ପ୍ରୋଟାମିନ ସଂଯୁକ୍ତ ହେବା ଯୋଗୁ ଏପରି କାର୍ଯ୍ୟକ୍ଷମ ହୁଏ । ପ୍ରୋଟାମିନ ସଲଫେଟ ଡାକ୍ତରୀ ବ୍ୟବ‌ହାର ନିମନ୍ତେ ସନ ୧୯୬୯ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଭାଏଲର କ୍ରୟ ମୂଲ୍ୟ ୨.୮୨ରୁ ୧୨.୨୦ ଆମେରିକୀୟ ଡଲାର । ପ୍ରଥମେ ଏହା ସାଲମୋନ   ଶୁକ୍ରାଣୁରୁ ତିଆରି ହୋଇଥିଲା ।
ଚକା ଆଖି ସବୁ ଦେଖୁଛି, ୧୯୮୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅମୀୟ ରଞ୍ଜନ ପଟ୍ଟନାୟକ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରାଜୁ ମିଶ୍ର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅକ୍ଷୟ ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଉତ୍ତମ ମହାନ୍ତି, ଅପରାଜିତା ମହାନ୍ତି, ଶ୍ରୀରାମ ପଣ୍ଡା, ସୁଜାତା ଆନନ୍ଦ, ବିଜୟ ମହାନ୍ତି, ଅଶ୍ରୁମୋଚନ ମହାନ୍ତି, ରାଇମୋହନ ପରିଡ଼ା, ଅସୀତ ପତି, ହର ପଟ୍ଟନାୟକ, ଜୟୀରାମ ସାମଲ, ଶ୍ରୀପଦା, ଦୁଃଖିରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ଅପରାଜିତା ମହାନ୍ତି ଶ୍ରୀରାମ ପଣ୍ଡା ସୁଜାତା ଆନନ୍ଦ ବିଜୟ ମହାନ୍ତି ଅଶ୍ରୁମୋଚନ ମହାନ୍ତି ରାଇମୋହନ ପରିଡ଼ା ଅସୀତ ପତି ହର ପଟ୍ଟନାୟକ ଜୟୀରାମ ସାମଲ ଶ୍ରୀପଦା ଦୁଃଖିରାମ ସ୍ୱାଇଁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କବିତା କ୍ରିଷ୍ଣମୂର୍ତ୍ତି, ଅକ୍ଷୟ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବେକ୍ଲୋମେଟାଜୋନ ଡାଇପ୍ରୋପିଓନେଟ ବା ବେକ୍ଲୋମେଥାଜୋନ ଡାଇପ୍ରୋପିଓନେଟ ଏକ ସ୍ଟିରଏଡ ଔଷଧ । ଏହା ଇନହେଲର, କ୍ରିମ, ପିଲ ଓ ନାକ ସ୍ଟ୍ରେ ଆକାରରେ ମିଳେ ।ଆଜ୍‌ମା ରୋଗର ଦୀର୍ଘକାଳୀନ ଚିକିତ୍ସା ନିମନ୍ତେ ଏହା ଦିଆଯାଏ । ଡର୍ମାଟାଇଟିସ ଓ ସୋରିଆସିସ ରୋଗରେ ଏହା କ୍ରିମ ଆକାରରେ ବ୍ୟବ‌ହାର କରାଯାଏ । ଅଲସରେଟିଭ କୋଲାଇଟିସ ରୋଗରେ ପିଲ ଦିଆଯାଏ । ଆରର୍ଜିକ ରାଇନାଇଟିସ ଓ ନାଜାଲ ପଲିପ ଥିଲେ ନାକ ସ୍ପ୍ରେ ଦିଆଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା: ଅନ୍ତଶୋଷକ ଯୋଗୁ ଶ୍ୱାସନଳୀ ସଂକ୍ରମଣ, ମୁଣ୍ଡବଥା ଓ ତଣ୍ଟି ପ୍ରଦାହ ହୋଇପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟା: ପରଳ, କୁସିଙ୍ଗ ସିଣ୍ଡ୍ରୋମ ଓ ଆନାଫାଇଲାକ୍‌ସିସଇତ୍ୟାଦି ହୋଇପାରେ । ପିଲର ଦୀର୍ଘକାଳୀନ ବ୍ୟବ‌ହାର ଯୋଗୁ ଆଡ୍ରେନାଲ ଅଭାବ ଦେଖାଯାଏ । ଏହା ବ୍ୟତୀତ ମନୋଭାବ ଓ ବ୍ୟକ୍ତିତ୍ୱ ପରିବର୍ତ୍ତନ ହୋଇପାରେ । ଗର୍ଭାବସ୍ଥାରେ ଅନ୍ତଶୋଷକ ସାଧାରଣତଃ ନିରାପଦ ଥାଏ । ବେକ୍ଲୋମେଟାଜୋନ ଏକ ପ୍ରକାର ଗ୍ଲୁକୋକର୍ଟିକଏଡ । ସନ ୧୯୬୨ରେ ବେକ୍ଲୋମେଟାଜୋନ ଡାଇପ୍ରୋପିଓନେଟ ପ୍ରଥମେ ପେଟେଣ୍ଟ ହୋଇ ସନ ୧୯୭୨ରେ ଚିକିତ୍ସା କ୍ଷେତ୍ରରେ ବ୍ୟବ‌ହୃତ ହେଲା । ଯୁକ୍ତରାଷ୍ଟ୍ର ଆମେରିକାରେ ବ୍ୟବ‌ହାର ନିମନ୍ତେ ଏହା ସନ ୧୯୭୬ରେ ଅନୁମୋଦିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ୨୦୦ ଡୋଜ ଥିବା ଇନହେଲର ମୂଲ୍ୟ ସନ ୨୦୧୪ରେ ପ୍ରାୟ ୩.୨୦ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏକ ମାସ ବ୍ୟବ‌ହାର ନିମନ୍ତେ ୫୦ରୁ ୧୦୦ ଡଲାର ମୂଲ୍ୟ ଦେବାକୁ ହୁଏ ।
ଶ୍ୱାସରୋଧ କୁହାଯାଏ ଯେତେବେଳେ ବାୟୁପଥ ଏପରି ଅବରୋଧ ହୋଇଯାଏ ଯେ ଜଣେ ବ୍ୟକ୍ତି ଶ୍ୱାସକ୍ରିୟା କରିବାକୁ ଅସମର୍ଥ ହୁଏ । ହଠାତ୍ ଲାଳ ବୋହିବା, ଧଇଁ ପେଲା, କାଶ, ସ୍ଟ୍ରାଇଡର, ଅଣନିଶ୍ୱାସ କିମ୍ବା ଦୁଇ ହାତକୁ ଗଳାର ଆଗରେ ଧରି ରଖିବା ଏହାର ଲକ୍ଷଣ ଦେଖାଯାଇପାରେ  ସାମାନ୍ୟ ଶ୍ୱାସରୋଧ ଥିବା ବ୍ୟକ୍ତିମାନେ ସାଧାରଣତ କଥା ହୋଇପାରନ୍ତି, କିନ୍ତୁ ଗୁରୁତର ରୋଗରେ ଆକ୍ରାନ୍ତ ବ୍ୟକ୍ତିମାନେ କାନ୍ଦି ପାରନ୍ତି ନାହିଁ । ବିନା ସାହାଯ୍ୟରେ ରୋଗୀର ଚେତାଶୁନ୍ୟ ଏବଂ ମୃତ୍ୟୁ ହୋଇପାରେ । ଛୋଟ ପିଲାମାନଙ୍କଠାରେ ଏହା ସାଧାରଣତ ଖାଦ୍ୟ, ଖେଳନା କିମ୍ବା ମୁଦ୍ରା ଯୋଗୁଁ ହୋଇଥାଏ; ବୃଦ୍ଧମାନଙ୍କ କ୍ଷେତ୍ରରେ ଏହା ସାଧାରଣତଃ ଖାଦ୍ୟ ହେତୁ ହୋଇଥାଏ । ବୃଦ୍ଧାବସ୍ଥାରେ ବିପଦର କାରଣ ହେଉଛି ଲାଳ ଉତ୍ପାଦନ ହ୍ରାସ, ଆଲଜିମର ଏବଂ ପାର୍କିନ୍‌ସନ୍ ରୋଗ । ଅନ୍ତର୍ନିହିତ କାର୍ଯ୍ୟଶୈଳୀରେ ଏକ ପଦାର୍ଥ ଆଂଶିକ ବା ସମ୍ପର୍ଣ୍ଣ ଭାବେ ଟ୍ରାକିଆ କିମ୍ବା ବ୍ରୋଙ୍କସକୁ ଅବରୋଧ କରିଥାଏ । ଜଣେ ବ୍ୟକ୍ତିର ଶ୍ୱାସରୋଧ ହେଉଛି କି ନାହିଁ ଜାଣିବାକୁ ସେମାନଙ୍କୁ ମୁଣ୍ଡ ନୁଆଁଇବାକୁ କୁହାଯାଏ ଓ ତାହାଦ୍ୱାରା ରୋଗ ନିର୍ଣ୍ଣୟ ହୋଇପାରେ । ଯେଉଁମାନେ ଏପର୍ଯ୍ୟନ୍ତ କାଶ କରିବାକୁ ସକ୍ଷମ ଅଟନ୍ତି, ସେମାନଙ୍କୁ କାଶିବାକୁ ଉତ୍ସାହିତ କରିବା ଉଚିତ୍; ଯଦି ଏହା ଯଥେଷ୍ଟ ନୁହେଁ ତେବେ ପିଠି ଚାପୁଡ଼ା ବ୍ୟବହାର କରାଯାଇପାରେ । ଯେଉଁମାନେ କାଶ କରିପାରନ୍ତି ନାହିଁ କିନ୍ତୁ ତଥାପି ସଚେତନ ଅଟନ୍ତି; ୧ ବର୍ଷରୁ କମ୍ ବୟସର ପିଲାଙ୍କୁ ଛାତି ବଙ୍କା କରେଇ ୫ଥର ପିଠିରେ ଚାପୁଡ଼ା ଦିଆଯିବା ଉଚିତ୍ ଏବଂ ପରେ ୫ଥର ଛାତି ଚାପୁଡ଼ା କୁଦିଆଯାଏ; ୧ ବର୍ଷରୁ ଅଧିକ ବୟସ୍କମାନଙ୍କୁ ଉଦର ଚାପ ଦିଆଯିବା ଉଚିତ । ଚେତାଶୂନ୍ୟ ଲୋକଙ୍କର ଛାତି ସଙ୍କୋଚନରୁ ଆରମ୍ଭ କରି ପାଟି ଯାଞ୍ଚ କରିବା ଏବଂ ଏବଂ ଭେଣ୍ଟିଲେସନ୍ ପ୍ରୟାସ କରିବା ଉଚିତ୍ । ଚେତାଶୂନ୍ୟ ବ୍ୟକ୍ତିର ଲାରିଙ୍ଗୋସ୍କୋପି କରିବା ମଧ୍ୟ ସୁପାରିଶ କରାଯାଏ ଓ କିଛି ପଦାର୍ଥ ଥିଲେ ଫୋରସେପ ସାହାଯ୍ୟରେ ବାହାର କରିଦିଆଯାଏ । ଶ୍ୱାସରୋଧ ଅପେକ୍ଷାକୃତ ସାଧାରଣ ଅଟେ । ସାଧାରଣତଃ ଏହା ୧ରୁ 3 ବର୍ଷର ଶିଶୁ ଏବଂ ୬୦ବର୍ଷରୁ ଅଧିକ ବୟସର ଲୋକମାନଙ୍କଠାରେ ଘଟିଥାଏ । ଯୁକ୍ତରାଷ୍ଟ୍ରରେ ଅତି କମରେ ୧୫୦୦ ମସିହାରେ ୫୦୦୦ ମୃତ୍ୟୁ ହୋଇଥିଲା ଓ ଅନିଚ୍ଛାକୃତ ମୃତ୍ୟୁ ମଧ୍ୟରେ ଏହା ଚତୁର୍ଥ ସ୍ଥାନରେ ଥିଲା । ଖ୍ରୀଷ୍ଟପୂର୍ବ ୧୫୦୦ରେ ଏହି ଅବସ୍ଥାକୁ ଦଲିଲ କରାଯାଇଛି, ପାପିରସ୍ ଏବର୍ସ ଏହାର ଚିକିତ୍ସା ଭାବରେ ବେକ ଆଂଶିକ ଭାବରେ କାଟି ବାୟୁପଥ ଖୋଲିବାକୁ ପରାମର୍ଶ ଦେଇଛନ୍ତି ।
ସୋଙ୍ଗଧ ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ସୁରତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୋଙ୍ଗଧ ୨୧.୧୬୯୭ ଉତ୍ତର ଅକ୍ଷାଂଶ ଓ ୭୩.୫୬୩୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୬୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୋଙ୍ଗଧ ସହରର ମୋଟ ଜନସଂଖ୍ୟା ୨୨୪୨୬ ଅଟେ । ସେଥି ମଧ୍ୟରୁ ୫୧.୩୦% ଜଣ ପରୁଷ ହୋଇଥିବା ବେଳେ ୪୮.୭୦% ଜଣ ନାରୀ ଅଟନ୍ତି । ସୋଙ୍ଗଧର ସାକ୍ଷରତା ହାର ୬୫.୧୦% ଅଟେ । ଏହା ଜାତୀୟ ହାରଠାରୁ -୦.୨୬% ପ୍ରତିଶତ କମ ଅଟେ । ସେଥିରୁ ୩୬.୮୬% ପ୍ରତିଶତ ପୁରୁଷ ଓ ୨୮.୨୪% ନାରୀ ଅଟନ୍ତି । ୧୩.୬୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ସୋଙ୍ଗଧର ସରକାରୀ ଭାଷା ଅଟେ ।
୪ର୍ଥ ଲୋକ ସଭା ୧୯୬୭ ମସିହାରେ ଗଠିତ ହୋଇଥିଲା । ଏହି ଲୋକ ସଭା ୧୯୬୭ର ସାଧାରଣ ନିର୍ବାଚନ ପରେ ୪ ମାର୍ଚ୍ଚ ୧୯୬୭ରେ ଗଠିତ ହୋଇଥିଲା ଏବଂ ମାତ୍ର ସାଢ଼େ ତିନି ବର୍ଷ ପରେ ୨୭ ଡିସେମ୍ବର ୧୯୭୦ରେ ଏହି ଲୋକ ସଭା ଭଙ୍ଗ ହୋଇଥିଲା । ୧୯୬୭ର ନିର୍ବାଚନ ପରେ ରାଜ୍ୟ ସଭାର ୧୩ ଜଣ ସଦସ୍ୟ ୪ର୍ଥ ଲୋକ ସଭାକୁ ମନୋନୀତ ହୋଇ ଆସିଥିଲେ । ଇନ୍ଦିରା ଗାନ୍ଧୀ ଏହାର ପୂର୍ବ ଲୋକ ସଭାରେ ପ୍ରଧାନମନ୍ତ୍ରୀ ହୋଇଥିଲେ ଏବଂ ଏହି ଲୋକ ସଭାରେ ମଧ୍ୟ ସେ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ନେଇଥିଲେ । ଏହାର ପରବର୍ତ୍ତୀ ୫ମ ଲୋକ ସଭାରେ ମଧ୍ୟ ସେ ପ୍ରଧାନମନ୍ତ୍ରୀ ହୋଇଥିଲେ ।
ଟ୍ରିପଲ ଏକ୍ସ ସିଣ୍ଡ୍ରୋମ  (ଇଂରାଜୀ ଭାଷାରେ ବା ବା 47 ) ରୋଗ ମହିଳାଙ୍କୁ ହୁଏ ଓ ତାଙ୍କର ପ୍ରତ୍ୟେକ ଜୀବକୋଷରେ   ଗୋଟିଏ ଅଧିକ ଏକ୍ସ କ୍ରୋମୋଜୋମ   ଥାଏ  । ଏହି ରୋଗୀ ସାଧାରଣତଃ ଡେଙ୍ଗା ହୁଅନ୍ତି । ଅନ୍ୟ କୌଣସି ଶାରୀରିକ ପାର୍ଥକ୍ୟ ଦେଖାଯାଏ ନାହିଁ ଓ ସାଧାରଣ ପ୍ରଜନନ କ୍ଷମତା   ଥାଏ । ବେଳେବେଳେ ଶିକ୍ଷା ସମସ୍ୟା  , ହାଇପୋଟୋନିଆ  , ଅପସ୍ମାର ବାତ   ଓ ବୃକ୍‌କ ସମସ୍ୟା   ଦେଖାଯାଏ । ଟ୍ରିପଲ ଏକ୍ସ ରୋଗ କ୍ୱଚିତ ହୁଏ । ମାତାର ପ୍ରଜନନକ୍ଷମ କୋଷର   ବିଭାଜନ ସମୟରେ ବା ଭୃଣର ପ୍ରାକ୍ ବିକାଶ ସମୟରେ ଟ୍ରିପଲ ଏକ୍ସ ହୁଏ । ବଂଶାନୁକ୍ରମରେ   ଏହା ପରବର୍ତ୍ତୀ ପିଢ଼ିକୁ ଯାଏନାହିଁ । ବେଳେବେଳେ ଦେହର କିଛି ଅଂଶରେ ଟ୍ରିପଲ ଏକ୍ସ ଦେଖାଯାଏ । କ୍ରମୋଜୋମାଲ ଆନାଲିସିସ   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ବାକ୍ ଶକ୍ତି ଥେରାପି, ଶାରୀରିକ ଥେରାପି ଓ କାଉନସେଲିଙ୍ଗ   ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ପ୍ରତି ୧୦୦୦ ଝିଅ ଜନ୍ମରେ ଜଣକର ଏହି ଟ୍ରିପଲ ଏକ୍ସ ଥାଏ । ୯୦% ମହିଳାଙ୍କର ରୋଗ ଥିଲେ ମଧ୍ୟ ଲକ୍ଷଣ ଅଭାବ ବା ସାମାନ୍ୟ ଲକ୍ଷଣ ଥିବାରୁ ରୋଗ ନିର୍ଣ୍ଣୟ ହୋଇପାରେନି । ସନ ୧୯୫୯ରେ ଏହି ରୋଗ ପ୍ରଥମେ ଚିହ୍ନଟ ହୋଇଥିଲା ।
ଥୋମାସ ୟଙ୍ଗ  ( : ; ୧୩ ଜୁନ ୧୭୭୩ - ୧୦ ମଇ ୧୮୨୯) ଜଣେ ଇଂରେଜ ପଦାର୍ଥ ବିଜ୍ଞାନୀ  ସେ ଦୃଷ୍ଟି, ଆଲୋକ, ଧ୍ୱନି, ମନସ୍ତତ୍ତ୍ୱ, ଭାଷା ଆଦି କ୍ଷେତ୍ରରେ ଉଲ୍ଲେଖନୀୟ ଅବଦାନ କରିଯାଇଛନ୍ତି । ଜୀବନୀ ମୃତ୍ୟୁ ଗବେଷଣା ଆଲୋକ ତରଙ୍ଗ ୟଙ୍ଗ ମଡ୍ୟୁଲସ ୟଙ୍ଗ ଲାପ୍ଲାସ ସମୀକରଣ ଭାଷା ଧ୍ୱନି ଅଧିକ ପଢନ୍ତୁ , .  (1963).  " . " . 2  (6): 639 647. :1963 ...2..639 . :10.1364/ .2.000639.- . ,  (2005).  "  '  ". 438  (7066): 291. :2005 .438..291 . :10.1038/438291 . 16292291. ,  (2006).  " . 56: 53 57. { }:
ସୁଲଭା କେ କୁଲକର୍ଣ୍ଣୀ  (ଜନ୍ମ ୧୯୪୯) ଭାରତର ପୁଣେରେ ଥିବା ଇଣ୍ଡିଆନ ଇନଷ୍ଟିଚ୍ୟୁଟ ଅଫ ସାଇନ୍ସ ଏଜୁକେସନ ଆଣ୍ଡ ରିସର୍ଚ ( ,) ଅନୁଷ୍ଠାନରେ ଫିଜିକ୍ସ ପ୍ରଫେସର ଅଛନ୍ତି  । ନାଟୋଟେକ୍ନୋଲୋଜି, ମ୍ୟାଟେରିଆଲ ସାଇନ୍ସ ଓ ସରଫେସ ସାଇନ୍ସ  ( , ) ବିଷୟମାନଙ୍କରେ କାମ କରୁଛନ୍ତି  । ସୁଲଭା ତାଙ୍କର ବି.ଏସ.ସି., ଏମ. ଏସ.ସି. ଓ ପି ଏଚ ଡି ପୁଣେ ବିଶ୍ୱବିଦ୍ୟାଳୟରେ ଶେଷ କରିଥିଲେ । ସେ ତାଙ୍କର ପୋଷ୍ଟ ଡକ୍ଟରାଲ ରିସର୍ଚ୍ଚ ଜର୍ମାନୀର ଟେକନିକାଲ ୟୁନିଭରସିଟିରେ ସରଫେସ ସାଇନ୍ସ ଟେକ୍ନୋଲୋଜିଦ୍ୱାରା ଗ୍ୟାସ /କଠିନ ଇଣ୍ଟରଆକ୍ସନ ଉପରେ କରିଥିଲେ । ପୁଣେ ୟୁନିଭରସିଟିରେ ସେ ୨୦୦୯ ମସିହା ଯାଏ ଫିଜିକ୍ସ ପ୍ରଫେସର ଥିଲେ । ଇଣ୍ଡିଆନ ନ୍ୟାସନାଲ ସାଇନ୍ସ ଏକାଡେମି ଓ ଇଣ୍ଡିଆନ ଏକାଡେମି ଅଫ ସାଇନ୍ସର ଫେଲୋ ଅଛନ୍ତି । ରାଜସ୍ଥାନର ବନସ୍ଥଳୀ ୟୁନିଭରସିଟିର ସେ ପ୍ରୋଭାଇସ ଚାନସେଲର ଥିଲେ ।
ଅନିରୁଦ୍ଧ ମିଶ୍ର  (ମୃତ୍ୟୁ: ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଅନିରୁଦ୍ଧ ମିଶ୍ର ଓଡ଼ିଶା ରାଜନୀତିରେ ଜଣେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅନିରୁଦ୍ଧ ମିଶ୍ର ୧୯୮୩ ମସିହାରେ ମୃତ୍ୟୁବରଣ କରିଥିଲେ । ୩୧ ମାର୍ଚ୍ଚ ୧୯୮୩ରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ଆୟୋଡିନ ଅଭାବ ହେଉଛି ଖାଦ୍ୟରେ ଖଣିଜ ଆୟୋଡିନର ଅଭାବ । ଏହି ଅଭାବ ଯୋଗୁ ଥାଇରଏଡ ଗଏଟର, କମ୍ ଥାଇରଏଡ୍ ସ୍ତର, ବୌଦ୍ଧିକ ଅକ୍ଷମତା ଏବଂ ଜନ୍ମଗତ ଆୟୋଡିନ୍ ଅଭାବ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ଏହା ଯୋଗୁ ସ୍ୱତଃ ଗର୍ଭପାତ କିମ୍ବା ଅପରିପକ୍ୱ ଗର୍ଭ ହୋଇପାରେ । ଥାଇରଏଡ‌ର ବୃଦ୍ଧି ପାଇଁ କିଛି ମାସ କିମ୍ବା ବର୍ଷ ଲାଗିପାରେ । ସମୁଦ୍ରଠାରୁ ବ‌ହୁତ ଦୂରରେ ଏବଂ ପାର୍ବତ୍ୟ ଅଞ୍ଚଳରେ ବାସ କରୁଥିଲେ, କାସାଭା ଭଳି କିଛି ଅଧିକ ଖାଦ୍ୟ ଏବଂ ଧୂମପାନ କରୁଥିଲେ ଏହି ରୋଗ ସଙ୍କଟ ରହିଥାଏ । ସାମୁଦ୍ରିକ ଖାଦ୍ୟରେ ସ୍ୱାଭାବିକ ଭାବରେ ଯଥେଷ୍ଟ ଆୟୋଡିନ ଥାଏ, ଯେତେବେଳେ ଅନ୍ୟ ଉତ୍ସଗୁଡ଼ିକରେ ଦୁଗ୍ଧଜାତ ଦ୍ରବ୍ୟ, ଅଣ୍ଡା ଏବଂ ଚିକେନ୍ ଅନ୍ତର୍ଭୁକ୍ତ ହୋଇପାରେ । ଥାଇରଏଡ୍ ହରମୋନ୍ ଉତ୍ପାଦନ ପାଇଁ ଆୟୋଡିନ୍ ଆବଶ୍ୟକ ହୋଇଥାଏ । ୧୦୦ /ଲିରୁ ପରିସ୍ରା ଆୟୋଡିନ୍ ସ୍ତର କମ୍ ଥିଲେ କିମ୍ବା ଗର୍ଭଧାରଣ ସମୟରେ ୧୫୦ /ଲିରୁ କମ୍ ଥିଲେ ରୋଗ ନିର୍ଣ୍ଣୟ କରାଯାଇପାରେ । ନବଜାତ ଶିଶୁମାନଙ୍କରେ ଟିଏସଏଚ ସ୍ତର ଦେଖି ରୋଗ ନିର୍ଣ୍ଣୟ କରାଯାଇପାରେ । ଜନସଂଖ୍ୟା ସ୍ତରରେ ପ୍ରତିରୋଧ ନିମନ୍ତେ ଟେବୁଲ୍ ଲୁଣରେ ଅଳ୍ପ ପରିମାଣର ଆୟୋଡିନ୍ ମିଶାଯାଏ । କାନାଡା ଭଳି ଅନେକ ଦେଶରେ ଏହା ବାଧ୍ୟତାମୂଳକ, କିନ୍ତୁ ଆମେରିକାରେ ଏହା ସ୍ୱେଚ୍ଛାକୃତ । ଅନ୍ୟ ଖାଦ୍ୟ ଯେପରିକି ଚିନି ଏବଂ ଉଦ୍ଭିଦ ତେଲ ମଧ୍ୟ କେତେକ ସ୍ଥାନରେ ଏହା ସ‌ହିତ ମିଶ୍ରିତ ହୋଇଛି । ପ୍ରତିରୋଧ କିମ୍ବା ଚିକିତ୍ସା ପାଇଁ ପୋଟାସିଅମ୍ ଆୟୋଡାଇଡ ଆକାରରେ ସପ୍ଲିମେଣ୍ଟେସନ୍ ଉପଲବ୍ଧ  ଲେଭୋଥାଇରକ୍ସିନ୍ ମଧ୍ୟ ବ୍ୟବହାର କରାଯାଇପାରେ । ଆୟୋଡିନ୍ ଅଭାବର କିଛି ପରିମାଣ ପ୍ରାୟ ୩୦% ଲୋକଙ୍କୁ  (୨ ବିଲିୟନ) ପ୍ରଭାବିତ କରୁଥିବା ଆକଳନ କରାଯାଇଛି  । ଆୟୋଡିନ୍ ମିଶ୍ରିତ ଲୁଣ ଥିବା ସ୍ଥାନରେ ଏହା ବିରଳ ଅଟେ । ୨୦୧୦ ମସିହାରେ ବିଶ୍ୱରେ ୧୮୭ ନିୟୁତ ଗଏଟର ରୋଗ ଥିଲା । ଏହାଦ୍ୱାରା ୧୯୯୦ରେ ୨,୧୦୦ ମୃତ୍ୟୁହୋଇଥିଲା ବେଳେ ୨୦୧୩ ମସିହାରେ ବୃଦ୍ଧି ପାଇ ୨୭୦୦ ମୃତ୍ୟୁ ଘଟିଥିଲା ।
ପ୍ୟୁବିକ ଉକୁଣୀ, କ୍ରାବ୍ କିମ୍ବା ପେଡିକୁଲୋସିସ ପୁବିସ ନାମରେ ମଧ୍ୟ ଜଣାଶୁଣା, ପୁବିକ ଲାଉସ‌ଦ୍ୱାରା ଏହା ଏକ ସଂକ୍ରମଣ ଅଟେ । ଏହା ସାଧାରଣତଃ ପୁବିକ୍ କେଶରେ ଦେଖାଯାଏ, ଯଦିଓ ଅନ୍ୟ ବଡ଼ କେଶ ଯେପରିକି ବାହୁ, ଦାଢ଼ି, ଆଖି, କିମ୍ବା ଆଖିପତାରେ ହୋଇପାରେ । ମୂଖ୍ୟ ଲକ୍ଷଣ ହେଉଛି ଜଙ୍ଘ ସନ୍ଧିର ଗଲୁ । ସଂକ୍ରମିତ ସ୍ଥାନରେ ଧୂସର-ନୀଳ ରଙ୍ଗ ହୋଇପାରେ, ରକ୍ତ ଦାଗ, ଏବଂ କ୍ରସ୍ଟ ଏବଂ ଅଣ୍ଡା ଏବଂ ଜୀବନ୍ତ ଉକୁଣୀ ଦେଖାଯାଇ ପାରେ । ରୋଗ ଜଟିଳ ହେଲେ ସେକେଣ୍ଡାରୀ ଜୀବାଣୁ ସଂକ୍ରମଣ ହୋଇପାରେ। ଏହାର କାରଣ ହେଉଛି ପୁବିକ୍ ଲାଉସ ବା ପିଥାଇରସ ପୁବିସ, ଏକ ଡେଣାହୀନ କୀଟ ଯାହା ମାନବ ରକ୍ତ ଖାଇଥାଏ ଏବଂ କେଶ କିମ୍ବା ପୋଷାକ ଉପରେ ଅଣ୍ଡା ଦେଇଥାଏ । ଏହା ସାଧାରଣତ ଯୌନ କ୍ରିୟା ସମୟରେ ବ୍ୟାପିଥାଏ, କିନ୍ତୁ ଶଯ୍ୟା, ପୋଷାକ କିମ୍ବା ତଉଲିଆ ମାଧ୍ୟମରେ ଏହା ସଂକ୍ରମିତ ହୋଇପାରେ  ପୂର୍ଣ୍ଣ ଅବସ୍ଥାରେ ଏହା ଅଧିକ ଦେଖାଯାଏ  ନିଟ୍ କିମ୍ବା ଜୀବନ୍ତ ଉଷୁକୁ ସିଧାସଳଖ କିମ୍ବା ଏକ ଜବ କାଚଦ୍ୱାରା ନିର୍ଣ୍ଣୟ କରାଯାଏ । ସଂକ୍ରମଣ ସମୟରେ ସାଧାରଣତଃ ଉକୁଣୀ ସଂଖ୍ୟା ପ୍ରାୟ ଏକ ଡଜନ ଥାଏ । ଅନ୍ୟ ଯୌନ ସଂକ୍ରମଣ   ପାଇଁ ପରୀକ୍ଷା କରିବାକୁ ପରାମର୍ଶ ଦିଆଯାଇଛି। ଚର୍ମରେ ପ୍ରୟୋଗ କରାଯାଉଥିବା ପାଇପେରୋନିଲ ବୁଟୋକ୍ସାଇଡ ସହିତ ପର୍ମେଥ୍ରିନ୍ କିମ୍ବା ପାଇରେଥ୍ରିନ ସହିତ ପ୍ରଥମ ଧାଡି ଚିକିତ୍ସା ଭାବରେ ଦିଆଯାଏ । ଅତି କମରେ ଏକ ସପ୍ତାହ ବ୍ୟବଧାନରେ ଦୁଇ ଥର ଚିକିତ୍ସା ସାଧାରଣତଃ ନୂତନ ଛୁଆମାନଙ୍କୁ ମାରିବା ପାଇଁ ଆବଶ୍ୟକ ହୁଏ । ଅନ୍ୟାନ୍ୟ ଚିକିତ୍ସା ଯାହା ବ୍ୟବହୃତ ହୋଇପାରେ ମାଲାଥିଅନ୍ ପ୍ରୟୋଗ କିମ୍ବା ପାଟିରେ ଆଇଭର୍ମେକ୍ଟିନ ଦିଆଯାଏ । ଗରମ ପାଣିରେ ଶଯ୍ୟା ଏବଂ ପୋଷାକ ଧୋଇବାଦ୍ୱାରା ଉକୁଣୀ ମରିଯାଏ ଏବଂ ରୋଗ ଭଲ ହେବା ପର୍ଯ୍ୟନ୍ତ ଯୌ ନ ସମ୍ପର୍କକୁ ଏଡାଇ ଅଧିକ ବିସ୍ତାରକୁ ରୋକାଯାଇପାରିବ  ଭିନେଗାରରେ ବୁଡାଯାଇଥିବା ପାନିଆରେ କୁଣ୍ଡେଇବାଦ୍ୱାରା ଅଣ୍ଡା ବାହାର କରାଯାଇପାରେ । ଯୌନ ସହଭାଗୀମାନଙ୍କୁ ମଧ୍ୟ ଚିକିତ୍ସା କରାଯିବା ଉଚିତ୍। ବିଶ୍ୱବ୍ୟାପୀ ଏହି ଅବସ୍ଥା ଜନସଂଖ୍ୟାର ପ୍ରାୟ ୨% ଲୋକଙ୍କୁ ପ୍ରଭାବିତ କରିଥାଏ । ଏହି ସଂକ୍ରମଣ ପୃଥିବୀର ସମସ୍ତ ପ୍ରାନ୍ତରରେ ଦେଖାଯାଏ, ସମସ୍ତ ଜାତି ଏବଂ ସମାଜର ସମସ୍ତ ସ୍ତରରେ ଦେଖାଯାଏ। ପିଲାମାନଙ୍କ ଅପେକ୍ଷା ବୟସ୍କମାନେ ଅଧିକ ପ୍ରଭାବିତ ହୁଅନ୍ତି  ଦ୍ୱିତୀୟ ଶତାବ୍ଦୀରେ ସୈନିକଙ୍କର ଏହି ରୋଗ ହେଉଥିବା ପୁରାତନ ଇତିହାସରେ ବର୍ଣ୍ଣନା କରାଯାଇଛି।
ଉବଣ୍ଟୁ  ( - - ) ଏକ ଅପରେଟିଙ୍ଗ ସିଷ୍ଟମ ଯାହା ଡେବିଆନ ଜି.ଏନ.ଇଉ/ଲିନକ୍ସକୁ ନେଇ ତିଆରି ଓ ଏହା ଖୋଲା ଓ ମାଗଣା ସଫ୍ଟବେର ଭାବରେ ବଣ୍ଟା ଯାଇଥାଏ ଏହାର ନାମ ଦକ୍ଷିଣ ଆଫ୍ରିକାର ଉବଣ୍ଟୁ ଦର୍ଶନ  "ଅନ୍ୟମାନଙ୍କ ପାଇଁ ମାନବିକତା" ରୁ ଆସିଛି ।
ଶ୍ରଦ୍ଧାକର ସୂପକାର  (୧୪ ସେପ୍ଟେମ୍ବର ୧୯୧୪ - ୫ ଜାନୁଆରୀ ୧୯୯୩) ଜଣେ ଗାନ୍ଧିବାଦୀ ରାଜନେତା, ସମାଜସେବୀ, ଆଇନଜୀବୀ, ଶିକ୍ଷାବିତ୍‍, ସାମ୍ବାଦିକ ଏବଂ କଥାକାର ଥିଲେ  । ସେ ୫୦ ଓ ୬୦ ଦଶକରେ ଜଣେ ଓଡ଼ିଆ ପ୍ରାବନ୍ଧିକ ଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ସୂପକାର ୧୯୧୪ ମସିହା ସେପ୍ଟେମ୍ବର ୧୪ ତାରିଖରେ ସମ୍ବଲପୁର ଜିଲ୍ଲାର ଝାରୁଆପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ଥିଲେ ଡାକ୍ତର ଜନାର୍ଦ୍ଧନ ପୂଜାରୀ ଓ ମାତା ଥିଲେ ତ୍ରିବେଣୀ ଦେବୀ । ସେ ରେଭେନ୍ସା ମହାବିଦ୍ୟାଳୟରୁ ଗଣିତ ସମ୍ମାନ ସହ ସ୍ନାତକ ଏବଂ ପାଟଣା ବିଶ୍ୱବିଦ୍ୟାଳୟରୁ ଇଂରାଜୀରେ ସ୍ନାତକୋତ୍ତର ପାଠ ପଢ଼ିଥିଲେ । ପରେ ହିନ୍ଦୁ ଆଇନ ଉପରେ ଗବେଷଣା କରି, ସେ ସମ୍ବଲପୁର ବିଶ୍ୱବିଦ୍ୟାଳୟରୁ ପିଏଚଡ଼ି ହାସଲ କରିଥିଲେ । ରାଜନୀତିକ ଜୀବନ ୧୯୪୯ମସିହାରେ ସେ ପ୍ରଥମଥର ପାଇଁ ଓଡ଼ିଶା ବିଧାନ ସଭାକୁ ଜଣେ ସ୍ୱାଧୀନ ପାର୍ଥୀ ଭାବରେ ନିର୍ବାଚିତ ହୋଇଥିଲେ । ୧୯୫୧ରେ ପୁନଶ୍ଚ ବିଧାନ ସଭା ଓ ୧୯୫୭ରେ ଲୋକ ସଭାକୁ ନିର୍ବାଚିତ ହୋଇଥିଲେ । ପରେ ସେ କଂଗ୍ରେସ ଦଳରେ ଯୋଗଦେଇ ୧୯୬୫କୁ ରାଜ୍ୟସଭାକୁ ନିର୍ବାଚିତ ହୋଇଥିଲେ । ୧୯୮୫ ମସିହାରେ ସୁପକାର ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ କଂଗ୍ରେସ ଦଳର ପ୍ରାର୍ଥୀ ଭାବେ ନିର୍ବାଚିତ ହୋଇ ଓଡ଼ିଶା ବିଧାନ ସଭାରେ ଯୋଗଦେଇଥିଲେ । ୧୯୫୧ରେ ସେ ଆଉଥରେ କଂଗ୍ରେସ ଦଳର ପ୍ରାର୍ଥୀ ଭାବେ ରେଢ଼ାଖୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇ ବିଧାନ ସଭାରେ ଯୋଗଦେଇଥିଲେ । ସାହିତ୍ୟ ସର୍ଜନା ସୁପକାର, ଛାତ୍ରାବସ୍ଥାରୁ ସାହିତ୍ୟାନୁରାଗୀ ଥିଲେ ଓ ଲେଖାଲେଖି କରୁଥିଲେ । ତାଙ୍କ ଲେଖା ଶଙ୍ଖ, ଚରୁରଙ୍ଗ, ନବଯୁଗ ଆଦି ପତ୍ରିକାରେ ଛପା ଯାଉଥିଲା । ରଚନାବଳୀ ସୁପକାରଙ୍କ ପ୍ରମୁଖ ରଚନାବଳୀ ମଧ୍ୟରେ  "ଗଳ୍ପାଞ୍ଜଳି" ,  "ବିଷକନ୍ୟା" ,  "ଜୁଆର-ଭଟ୍ଟା" ,  "ଗୋଟିଏ କରୁଣ ରାତି" ,  "କସ୍ତୁରୀ ମୃଗ" ,  "ସୂପ" ,  "ସୁରେନ୍ଦ୍ର ସାଏ" ,  "ଆର୍ତ୍ତବନ୍ଧୁ ଆଇଜାକ୍ ‍ ସାଆନ୍ତରା ", " ଲେନିନ୍‍ ", " ପ୍ରେମର ଅନେକ ରଙ୍ଗ " ପ୍ରଭୃତି କାହାଣୀ ଓ ଜୀବନାଲେଖ୍ୟ ପୁସ୍ତକ । ସମ୍ମାନ ଓ ପୁରସ୍କାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ୧୯୯୩ ମସିହା ଜାନୁଆରୀ ୫ ତାରିଖରେ ତାଙ୍କର ମୃତ୍ୟୁ ହୋଇଥିଲା ।
ଶମ୍ଭୁନାଥ ମନ୍ଦିର  ନେପାଳୀ ଭାଷା:             ପୂର୍ବ ନେପାଳରେ ଥିବା ଏକ ହିନ୍ଦୁ ମନ୍ଦିର । ଏଠାରେ ଶିବଙ୍କୁ ପୂଜା କରାଯାଏ । ଏଠାରେ ବୈଶାଖ ମାସରେ ୧ ମାସ ଧରି ଏକ ମେଳା ହୁଏ ଯେଉଁଠାକୁ ନେପାଳ ଓ ଭାରତର ତୀର୍ଥଯାତ୍ରୀମାନେ ଆସି ସମବେତ ହୁଅନ୍ତି । ଏହା ମହେନ୍ଦ୍ର ହାଇୱ୍ୟେର ଶମ୍ଭୁନାଥ ସେକସନରୁ ପ୍ରାୟ ୫୦୦ ମାଇଲ ଦୂରରେ ଅବସ୍ଥିର । ଇତିହାସ ଚନ୍ଦ୍ରଭୋଗା ଗଢିରେ ଏହି ଶିବଲିଙ୍ଗ ମଳିଥିଲେ ଓ ସେହି ସ୍ଥାନରେ ହିଁ ତାଙ୍କୁ ରଖାଯାଇଛି । ସେହି ମନ୍ଦିରଟି ୧୯୯୬ ମସିହାରେ ପୁନର୍ଗଠିତ ହୋଇଥିଲା । ମନ୍ଦିରର ପଶ୍ଚିମ ପାଖରେ ପୂର୍ବତନ ମନ୍ଦିରର ଭଗ୍ନାବଶେଷ ଦେଖିବାକୁ ମିଳେ । ତୀର୍ଥଯାତ୍ରୀ ଶିବଲିଙ୍ଗ ପୂଜା କରିବା ପାଇଁ ନେପାଳ, ଭାରତ ଓ ଅନ୍ୟାନ୍ୟ ଦେଶମାନଙ୍କରୁ ଶମ୍ଭୁନାଥ ମନ୍ଦିରକୁ ଆସନ୍ତି । ବୈଶାଖ ଓ ଦଶଇନ ପର୍ବ ପର୍ବାଣିରେ ବହୁତ ଅଧିକ ଭକ୍ତ ଏଠାକୁ ପୂଜା କରିବାକୁ ଯାଆନ୍ତି ।
ଏହା ଭାରତୀୟ ରାଜକୀୟ ରାଜ୍ୟଗୁଡ଼ିକର ଏକ ତାଲିକା । ସେମାନେ ୧୯୪୭ ପୂର୍ବରୁ ବ୍ରିଟିଶ ଶାସନ ସମୟରେ ଏହି ଭଳି ଥିଲେ । ୧୯୪୭ ମସିହାରେ ଭାରତ ବିଭାଜନ ପୂର୍ବରୁ ଶହ ଶହ ରାଜକୀୟ ରାଜ୍ୟ ମୂଳ ରାଜ୍ୟ ନାମରେ ଭାରତରେ ଥିଲେ । ସେଗୁଡ଼ିକ ବ୍ରିଟିଶ ଭାରତର ଅଂଶ ନଥିଲ କିନ୍ତୁ ଏକ ସହାୟକ ମେଣ୍ଟ ଏବଂ କେତେକ କ୍ଷେତ୍ରରେ ପରୋକ୍ଷ ଶାସନ ଅଧୀନରେ ଥିଲେ । ଏଗୁଡ଼ିକ ହେଉଛି ଭାରତୀୟ ଉପମହାଦେଶର ଅଂଶ କିନ୍ତୁ ବ୍ରିଟିଶମାନଙ୍କଦ୍ୱାରା ଅଧୀକୃତ କିମ୍ବା ସଂଲଗ୍ନ ହୋଇନଥିଲେ ଏବଂ ପ୍ରାୟତଃ ମୋଗଲ ବାଦଶାହଙ୍କ ପୂର୍ବତନ ରାଜତନ୍ତ୍ର ଅଂଶ ଥିଲେ । ରାଜ୍ୟଗୁଡ଼ିକ ବର୍ଣ୍ଣକ୍ରମରେ ତାଲିକାଭୁକ୍ତ ହୋଇଛନ୍ତି । ଏହି ତାଲିକା ବ୍ରିଟିଶ ଭାରତୀୟ ରାଜକୀୟ ରାଜ୍ୟତାଲିକାର ପରିପୂରକ ଯାହା ଅଞ୍ଚଳ ଏବଂ ଶାସକ ଅନୁସାରେ ବ୍ୟବସ୍ଥିତ । ଭୌଗୋଳିକ ଏବଂ ପ୍ରଶାସନିକ ନାମ ସୂଚକ ମାତ୍ର କାରଣ ବିଭିନ୍ନ ନାମ ଏବଂ ସୀମାରେ ଯଥେଷ୍ଟ ପରିବର୍ତ୍ତନ ହୋଇଛି ତଥା ରାଜ୍ୟଗୁଡ଼ିକ  (ପ୍ରଦେଶ, ରାଜତନ୍ତ୍ର) ବିଭାଜିତ, ମିଶ୍ରିତ ଏବଂ ପୁନଃନାମିତ ଆଦି ହୋଇଛି  । ଏଥି ସହିତ ରାଜ୍ୟ ମାନ୍ୟତାର ମାନଦଣ୍ଡ  (ଅନ୍ତର୍ଭୁକ୍ତ କରିବା ପାଇଁ ବ୍ୟବହୃତ) ଉତ୍ସ ମଧ୍ୟରେ ଭିନ୍ନ ଭିନ୍ନ  । କେତେକ କ୍ଷେତ୍ରରେ ବିଭିନ୍ନ ନାମ କିମ୍ବା ସମ୍ପୂର୍ଣ୍ଣ ଭିନ୍ନ ନାମ ଅନ୍ତର୍ଭୁକ୍ତ ।
କୈଳାସ ସତ୍ୟାର୍ଥୀ  (ଜନ୍ମ ୧୧ ଜାନୁଆରୀ ୧୯୫୪) ଜଣେ ଭାରତୀୟ ସେ ଶିଶୁମାନଙ୍କ ଅଧିକାର ନିମନ୍ତେ କାର୍ଯ୍ୟରତ ଜଣେ ସ୍ୱେଚ୍ଛାସେବୀ ଓ ନୋବେଲ ଶାନ୍ତି ପୁରସ୍କାର ସମ୍ମାନିତ ବ୍ୟକ୍ତି  । ନୋବେଲ ଶାନ୍ତି ପୁରସ୍କାର ପାଇବାରେ ସେ ହେଉଛନ୍ତି ପ୍ରଥମ ଭାରତୀୟ । ୧୯୮୦ ମସିହାରେ ସେ ବଚପନ ବଚାଓ ଆନ୍ଦୋଳନ ଆରମ୍ଭ କରି ୧୪୪ ଦେଶର ୮୩,୦୦୦ରୁ ଅଧିକ ଶିଶୁଙ୍କ ଅଧିକାରର ସୁରକ୍ଷା କରିଅଛନ୍ତି । ତାଙ୍କୁ ପାକିସ୍ଥାନର ଛାତ୍ରୀ ମଲାଲା ୟୁସୁଫଜାଇଙ୍କ ସହ ମିଳିତ ଭାବେ ୨୦୧୪ ନୋବେଲ ଶାନ୍ତି ପୁରସ୍କାର ପ୍ରଦାନ କରାଯାଇଛି । ଶିଶୁମାନଙ୍କ ମୌଳିକ ଅଧିକାର ହାସଲ ପାଇଁ ଏହି ଦୁଇ ଜଣ କାର୍ଯ୍ୟ କରୁଛନ୍ତି । ଶିଶୁ ଶ୍ରମିକ ବିରୋଧରେ ୬୦ ବଷୀର୍ୟ କୈଳାସ ତିନି ଦଶନ୍ଧୀ ଧରି ବଚ୍‌ପନ ବଚାଓ ଆନ୍ଦୋଳନ ଚଳାଇଛନ୍ତି । ନୋବେଲ ଶାନ୍ତି ପୁରସ୍କାର ପାଇବାରେ କୈଳାସ ହେଉଛନ୍ତି ଦ୍ୱିତୀୟ ଭାରତୀୟ, ୧୯୭୯ରେ ମଦର ଟେରେସାଙ୍କୁ ଏହି ପୁରସ୍କାର ମିଳିଥିଲା । ବ୍ୟକ୍ତିଗତ ଜୀବନ ୧୯୫୪ ମସିହା ଜାନୁଆରୀ ୧୧ରେ ବିଦିସାରେ ଜନ୍ମିତ କୈଳାସ ଇଲେକ୍ଟ୍ରିକାଲ୍ ଇଞ୍ଜିନିୟରିଂରେ ଡିଗ୍ରୀ ଓ ହାଇ ଭୋଲଟେଜ୍ ଇଞ୍ଜିନିୟରୁଂରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ସେ ବର୍ତ୍ତମାନ ଦିଲ୍ଲୀରେ ରହୁଛନ୍ତି। କୈଳାସ ନିଜ ସ୍ୱଚ୍ଛାସେବୀ ଅନୁଷ୍ଠାନ ବଚପନ୍ ବଚାଓଦ୍ୱାରା ହଜାର ହଜାର ଶିଶୁଙ୍କୁ ଉଦ୍ଧାର କରି ସେମାନଙ୍କୁ ନୂଆ ଜୀବନ ଦେଇଛନ୍ତି । ସେ ସର୍କସ ପାର୍ଟି, ହୋଟେଲ ଓ ବ୍ୟବସାୟ ପ୍ରତିଷ୍ଠାନଗୁଡିକରୁ ସେ ଅନେକ ଶିଶୁଙ୍କୁ ଉଦ୍ଧାର କରିଛନ୍ତି। ଏଥିପାଇଁ ଅନେକ ସମୟରେ କୈଳାସ ଓ ତାଙ୍କର ସହଯୋଗୀମାନଙ୍କୁ ମରଶନ୍ତକ ଆକ୍ରମଣ ହୋଇଛି। ତଥାପି ସେ ତାଙ୍କ ଲକ୍ଷ୍ଯପଥରୁ ବିଚ୍ୟୁତ ହୋଇ ନଥିଲେ । ଏଥିପାଇଁ ସେ ମହାତ୍ମା ଗାନ୍ଧୀଙ୍କ ଅହିଂସା ଆର୍ଗକୁ ଅନୁସରଣ କରିଛନ୍ତି। ସେ ସବୁବେଳେ ଶାନ୍ତିପୂର୍ଣ୍ଣ ବିକ୍ଷୋଭ ପ୍ରଦର୍ଶନ କରୁଛନ୍ତି । ୧୯୮୦ରୁ ସେ ଏଯାବତ୍ ପାଖାପାଖି ୮୦ ହଜାର ଶିଶୁଙ୍କୁ ଉଦ୍ଧାର କରି ସେମାନଙ୍କ ପାଠପଢ଼ା ବନ୍ଦୋବସ୍ତ କରିଛନ୍ତି ।
ଗ୍ରେଗୋରୀ ପାଞ୍ଜି ଅନୁସାରେ ୧୮ ଜାନୁଆରୀ ବର୍ଷର ୧୮ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୪୭ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୪୮ ଦିନ   ।
ଟେବେଣ୍ଟାଫସ୍ପ  (ଇଂରାଜୀ ଭାଷାରେ ), କିମଟ୍ରାକ୍ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଯୁଭିଆଲ ମେଲାନୋମା ନାମକ ଏକ ପ୍ରକାର ଆଖି କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏହା ଏଚଏଲଏ-ଏ *୦୨: ୦୧-ସକରାତ୍ମକ କ୍ଷେତ୍ରରେ  ( - *02:01- ) ବ୍ୟବହୃତ ହୁଏ ଯାହା କେବଳ ଅସ୍ତ୍ରୋପଚାରଦ୍ୱାରା ଚିକିତ୍ସା ହୋଇପାରିବ ନାହିଁ  । ଏହା ଏକ ଶିରାରେ ଇଞ୍ଜେକସ ଆକାରରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାର ବିପଦ ହେତୁ ପ୍ରାରମ୍ଭିକ ମାତ୍ରା ପରେ ପ୍ରାୟ ଏକ ଦିନର ନିୟନ୍ତ୍ରଣ ଓ ନିରୂପଣ ଆବଶ୍ୟକ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସାଇଟୋକାଇନ୍ ରିଲିଜ୍ ସିଣ୍ଡ୍ରୋମ, ରାସ, ଜ୍ୱର, ଗଲୁ, ଥକାପଣ, ଅଇ, ପେଟ ଯନ୍ତ୍ରଣା, ଫୁଲା, ନିମ୍ନ ରକ୍ତଚାପ, ଶୁଷ୍କ ଚର୍ମ, ମୁଣ୍ଡବିନ୍ଧା ଏବଂ ବାନ୍ତି ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ବାଇସ୍ପେସିଫିକ ଜିପି ୧୦୦ ପେପ୍ଟାଇଡ-ଏଚଏଲଏ-ନିର୍ଦ୍ଦେଶିତ ସିଡି୩ଟି ଜୀବକୋଷ ଏନ‌ଗେଜର । ୨୦୨୨ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଟେବେଣ୍ଟାଫସ୍ପ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଏହି ଔଷଧର ଏକ ମାତ୍ରାର ମୂଲ୍ୟ ପ୍ରାୟ ୧୮,୮୦୦ ଡଲାର ଅଟେ । ଯୁକ୍ତରାଜ୍ୟରେ, ଏହା ଉପଲବ୍ଧ କିନ୍ତୁ ଏହାର ମୂଲ୍ୟ ଏପର୍ଯ୍ୟନ୍ତ ନିରୂପଣ କରାଯାଇ ନାହିଁ ।
ହାଟମୁନିଗୁଡ଼ା ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ଗ୍ରାମ । ଆଦିବାସୀ ଅଧ୍ୟୁଷିତ ଏହି ଗ୍ରାମ ପ୍ରାକୃତିକ ସୌନ୍ଦର୍ଯ୍ୟରେ ଭରପୂର । ଭୂଗୋଳ ମୁନିଗୁଡ଼ା ବ୍ଲକ ଅଧିନସ୍ଥ ଏହି ଗ୍ରାମ ହାଟମୁନିଗୁଡ଼ାର ଭୌଗୋଳିକ ଅବସ୍ଥାନ ହେଉଛି ୧୯  ୩୫  ୨୪ , ୮୩  ୩୦  ୦୦  । ବ୍ଳକ ମୁଖ୍ୟାଳୟ ମୁନିଗୁଡାଠାରୁ ୨ କି.ମି. ଦୂର ଏବଂ ଜିଲ୍ଲା ମୁଖ୍ୟାଳୟ ରାୟଗଡ଼ାଠାରୁ ଏହା ୪୩.୯ କି.ମି. ଦୂରରେ ରହିଛି । ନିକଟତମ ରେଳଷ୍ଟେସନ ମୁନିଗୁଡ଼ା ଏବଂ ଏହାର ନିକଟତମ ବିମାନ ବନ୍ଦର ହେଉଛି ଜୟପୁର । ଏଠାକାର ପ୍ରଚଳିତ ଭାଷା ହେଉଛି ଓଡ଼ିଆ ଏବଂ ତେଲୁଗୁ ।
ଉଦୟଗିରି ଓଡ଼ିଶାରେ ଥିବା ଏକ ବୌଦ୍ଧ ସ୍ତୂପ ଓ ବିହାରସମୂହର ସମାହାର । ଉଦୟଗିରି, ରତ୍ନଗିରି ଓ ଲଳିତଗିରି ପୁରାତନ ପୁଷ୍ପଗିରି ବିଶ୍ୱବିଦ୍ୟାଳୟର ଏକ ଅଂଶ । ପୁରାତନ ଅନୁଶାସନ ଅନୁସାରେ ଏହାର ଐତିହାସିକ ନାମ ମାଧବପୁର ମହାବିହାର ଥିଲା । ୧୯୫୮ରୁ କରାଯାଇଥିବା ଏ.ଏସ.ଆଇ.ର ଅନେକ ଖନନରୁ ନାନାଦି ପ୍ରମାଣ ସବୁ ମିଳିଅଛି । ୧୯୯୭ରୁ ୨୦୦୦ ଭିତରେ ଉଦୟଗିରିର ଏକ ୨ୟ ଭାଗ  (ଉଦୟଗିରି-୨)ର ସନ୍ଧାନ ମିଳିଅଛି ଯେଉଁଥିରେ ଅନେକ ଗୁଡ଼ିଏ ସ୍ତୂପ ଓ ବିହାରର ଆକଳନ କରାଯାଇଅଛି  । ଅବସ୍ଥାନ ଅକ୍ଷାଂଶ ୨୦  ୩୮ ' ୪୫ " ଉତ୍ତର ଦ୍ରାଘିମା ୮୬  ୧୬ ' ୨୫ " ପୂର୍ବ ଉଦୟଗିରିର ମୂଳ ସ୍ତୂପର ଅବସ୍ଥାନ  (20.643738,86.267011)ଠାରେ ଓ ବିହାରର ଅବସ୍ଥାନ  (20.64163,86.269189)ଠାରେ ରହିଅହି  ।
ସିଜଏଡ଼ ବ୍ୟକ୍ତିତ୍ୱ ବିକାର  ( କିମ୍ବା ) ରୋଗରେ ଏକ ସୀମିତ ଭାବନାର ସାମାଜିକ ସମ୍ପର୍କ ଏବଂ ସାମାନ୍ୟ ଇଚ୍ଛା ହେବା ଦୀର୍ଘକାଳୀନ ଢାଞ୍ଚା ଥିବା ଦେଖାଯାଏ  । ପ୍ରଭାବିତ ରୋଗୀଙ୍କର ସେମାନଙ୍କ ବିଷୟରେ ଅନ୍ୟମାନଙ୍କ ମତାମତ ବିଷୟରେ ସାମାନ୍ୟ ଚିନ୍ତା କରନ୍ତି ନାହିଁ । ଏହା ସମସ୍ତ ପରିସ୍ଥିତିରେ ବିଦ୍ୟମାନ ଥାଏ । ଲକ୍ଷଣଗୁଡ଼ିକ ଯୁବାବସ୍ଥା ଆରମ୍ଭରେ ସୃଷ୍ଟି ହୁଏ । ସାମାଜିକ ବିଚ୍ଛିନ୍ନତା ପ୍ରାୟ ଦେଖାଯାଏ । ଏହାର କାରଣ ଅସ୍ପଷ୍ଟ ରହିଛି। ବିପଦ କାରଣଗୁଡିକରେ ପାରିବାରିକ ଇତିହାସ ପ୍ରାୟ ୩୦% ଥିବା ଆକଳନ କରାଯାଇଛି । ଏହାକୁ ଏକ କ୍ଲଷ୍ଟର ଏ ବ୍ୟକ୍ତିତ୍ୱ ବ୍ୟାଧି ଭାବରେ ଶ୍ରେଣୀଭୁକ୍ତ କରାଯାଇଛି । ଅଟିଜିମ ସ୍ପେକ୍ଟ୍ରମ ଏବଂ ପ୍ରମୁଖ ଅବସାଦ ବେମାରୀ ଭଳି ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼େଇବା ପରେ ଲକ୍ଷଣ ଉପରେ ଆଧାରିତ କରି ରୋଗ ନିର୍ଣ୍ଣୟ କରାଯାଏ । ଚିକିତ୍ସାର ଅଧ୍ୟୟନ ଭଲ ଭାବରେ କରାଯାଇ ନାହିଁ । ପରାମର୍ଶର ବ୍ୟବହାରକୁ କିଛି ପ୍ରମାଣ ସମର୍ଥନ କରେ । ଉଦାସୀନତା ଜଡିତ ଅବସ୍ଥାକୁ ଚିକିତ୍ସା କରିବା ପାଇଁ ଔଷଧ ବ୍ୟବହୃତ ହୋଇପାରେ । ଏହି ଅବସ୍ଥା ଥିବା ଅଧିକାଂଶ ଲୋକ ଏହାକୁ ଏକ ଅସୁବିଧା ବୋଲି ଦେଖନ୍ତି ନାହିଁ ଏବଂ ତେଣୁ ସକ୍ରିୟ ଭାବରେ ଏହା ପାଇଁ ସାହାଯ୍ୟ ଖୋଜନ୍ତି ନାହିଁ । ଦୀର୍ଘକାଳୀନ ଫଳାଫଳ ବାରମ୍ବାର ଖରାପ ଅଟେ । ଏହା ୩ରୁ ୫% ଲୋକଙ୍କୁ ପ୍ରଭାବିତ କରୁଥିବା ଆକଳନ କରାଯାଇଛି। ଏହା ମହିଳାମାନଙ୍କ ଅପେକ୍ଷା ପୁରୁଷମାନଙ୍କଠାରେ ଅଧିକ ଦେଖାଯାଏ । ବ୍ୟାଧି ପ୍ରଥମେ ୧୯୮୦ ମସିହାରେ ଡିଏସଏମ-୩ରେ ଅନ୍ତର୍ଭୁକ୍ତ ହୋଇଥିଲା।
ଆଲୋଗ୍ଲିପଟିନ, ବେପାର ନାମ ଅନ୍ୟମାନଙ୍କ ମଧ୍ୟରେ ନେସିନା ଏବଂ ଭିପିଡିଆ, ଏକ ଔଷଧ ଯାହା ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ହେଉଛି ଦ୍ୱିତୀୟ ଧାଡ଼ିର ଚିକିତ୍ସା ଯାହା ଖାଦ୍ୟ ଏବଂ ବ୍ୟାୟାମ ସହିତ ମିଳିତ ଭାବରେ ବ୍ୟବହୃତ ହୁଏ । ହୃଦ୍‌ରୋଗର ଆଶଙ୍କା ଉପରେ ପ୍ରଭାବ ଅସ୍ପଷ୍ଟ। ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନାକରୁ ପାଣି ବୋହିବା, ମୁଣ୍ଡବିନ୍ଧା ଏବଂ ଉପର ଶ୍ୱାସନଳୀ ସଂକ୍ରମଣ ହୋଇପାରେ । ଅନ୍ୟାନ୍ୟପାର୍ଶ୍ୱ ପ୍ରତିକ୍ରିୟାରେ ଅଗ୍ନାଶୟ ପ୍ରଦାହ, ହୃଦ୍‌ପାତ, ଆନାଫାଇଲାକ୍‌ସିସ୍, ଯକୃତ ସମସ୍ୟା ଏବଂ କମ୍ ରକ୍ତ ଶର୍କରା ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ଡିପିପି-୪  ( -4) ଇନହିବିଟର  (ଗ୍ଲିପଟିନ୍), ଯାହା ଅଗ୍ନାଶୟରୁ ଇନସୁଲିନ୍ କ୍ଷରଣ ବୃଦ୍ଧି କରି କାର୍ଯ୍ୟକ୍ଷମ ହୁଏ  । ୨୦୧୩ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆଲୋଗ୍ଲିପଟିନ ଅନୁମୋଦିତ ହୋଇଥିଲା। ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ମୂଲ୍ୟ ପ୍ରାୟ ୨୭ ପାଉଣ୍ଡ ଅଟେ। । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ୯୦ ଡଲାର । ଏହା ମେଟଫର୍ମିନ୍ କିମ୍ବା ପିଓଗ୍ଲିଟାଜୋନ୍ ସହିତ ଏକ ମିଶ୍ରିତ ଔଷଧ ଭାବରେ ମଧ୍ୟ ଉପଲବ୍ଧ ।
ଲାରା  (ଜନ୍ମ: ୧୬ ଅପ୍ରେଲ ୧୯୭୮) ଜଣେ ଭାରତୀୟ ଅଭିନେତ୍ରୀ ଏବଂ ମଡେଲ, ଯିଏକି ୧୯୯୭ ମସିହାରେ ମିସ୍ ଇଣ୍ଟକଣ୍ଟିନେଣ୍ଟାଲ୍ ଏବଂ ୨୦୦୦ ମସିହାରେ ମିସ୍ ଉଇନିଭର୍ସର ମୁକୁଟ ଜିତିଥିଲେ  । ସେ ମୁଖ୍ୟତଃ ହିନ୍ଦୀ କଥାଚିତ୍ର ଜଗତ ବା ବଲିଉଡ୍‌ରେ ଅଭିନୟ କରନ୍ତି ଏବଂ ତାଙ୍କ ଅଭିନୟ ପାଇଁ ଅନେକ ପୁରସ୍କାରରେ ସମ୍ମାନିତା ହୋଇଛନ୍ତି, ଯେଉଁଥିରେ ଫିଲ୍ମଫେୟାରରେ ତାଙ୍କୁ ଶ୍ରେଷ୍ଠ ନବାଗତା ପୁରସ୍କାର ପ୍ରଦାନ କରାଯାଇଥିଲା । ୨୦୦୩ ମସିହାରେ ଲାରା ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ହିନ୍ଦୀ କଥାଚିତ୍ର ଥିଲା ଅନ୍ଦାଜ୍, ଯାହା ପାଇଁ ତାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତ ପୁରସ୍କାର ପ୍ରଦାନ କରାଯାଇଥିଲା । ଏହାପରେ ସେ କିଛି ବ୍ୟବସାୟିକ ସଫଳତା ପାଇଥିବା ଚଳଚ୍ଚିତ୍ର ମସ୍ତି  (୨୦୦୪), ନୋ ଏଣ୍ଟ୍ରି  (୨୦୦୫), ଫନା  (୨୦୦୫), ଭାଗମ୍ ଭାଗ୍  (୨୦୦୬), ଝୁମ୍ ବରାବର୍ ଝୁମ୍  (୨୦୦୭), ପାର୍ଟନର୍  (୨୦୦୭), ହାଉସ୍‌ଫୁଲ୍  (୨୦୧୦), ଡନ୍ ୨  (୨୦୧୧) ଆଦିରେ ଅଭିନୟ କରିଥିଲେ  ।
ସମାଜ ଓଡ଼ିଶାର ଏକ ଦୈନିକ ଓଡ଼ିଆ ଖବରକାଗଜ । ଏହା ଉତ୍କଳମଣି ଗୋପବନ୍ଧୁ ଦାସଙ୍କଦ୍ୱାରା ୧୯୧୯ ମସିହା ଅକ୍ଟୋବର ୪ ତାରିଖ ସତ୍ୟବାଦୀ ବନବିଦ୍ୟାଳୟର ଗୁପ୍ତବୃନ୍ଦାବନ ନାମରେ କଥିତ ଛୁରିଅନା ବକୁଳବନରୁ ଗୋପବନ୍ଧୁ ଦାସଙ୍କ ସମ୍ପାଦକତାରେ ପ୍ରଥମେ ପ୍ରକାଶ ପାଇଥିଲା । ଏହାର ପାଠକ ସଂଖ୍ୟା ପ୍ରାୟ ୧୬ ଲକ୍ଷ ଏବଂ ଦୈନିକ ପ୍ରାୟ ୩ ଲକ୍ଷ ଛପା କପି ପ୍ରକାଶ କରାଯାଏ । ଅଧୁନା ସମାଜ ଏକ ସଙ୍ଗେ କଟକ, ବାଲେଶ୍ୱର, ରାଉରକେଲା, ବ୍ରହ୍ମପୁର, ଭୁବନେଶ୍ୱର, ବିଶାଖାପାଟଣା, କଲିକତା ଓ ସମ୍ବଲପୁରରୁ ପ୍ରକାଶିତ ହେଉଅଛି । ସମାଜ ଏବେ ଲୋକ ସେବକ ମଣ୍ଡଳଦ୍ୱାରା ପରିଚାଳିତ ହେଉଛି । ସୁଶାନ୍ତ କୁମାର ମହାନ୍ତି ଏବେ ସମାଜର କାର୍ଯ୍ୟକାରୀ ସମ୍ପାଦକ ଏବଂ ନିରଞ୍ଜନ ରଥ ପ୍ରକାଶକ ଭାବେ କାର୍ଯ୍ୟ ନିର୍ବାହ କରୁଛନ୍ତି । ଇତିହାସ ସମାଜର ପ୍ରତିଷ୍ଠାତା ଉତ୍କଳମଣି ଗୋପବନ୍ଧୁ ଦାସ ଜଣେ ସ୍ୱାଧୀନତା ସଂଗ୍ରାମୀ ଏବଂ ସମାଜ ସଂସ୍କାରକ ଥିଲେ । ସମାଜ ସଂସ୍କାର କାର୍ଯ୍ୟ କରିବା ପାଇଁ ସେ ସାମ୍ବାଦିକତାକୁ ବୃତି ହିସାବରେ ଗ୍ରହଣ କରିଥିଲେ । ପ୍ରଥମେ ସେ  'ସତ୍ୟବାଦୀ'  ନାମରେ ଗୋଟିଏ ମାସିକ ପତ୍ରିକା ପ୍ରକାଶ କରୁଥିଲେ । ୧୯୧୯ ମସିହା ଅକ୍ଟୋବର ୧୦ ତାରିଖ ବିଜୟା ଦଶମୀ ଅବସରରେ ସେ ସମାଜ ଖବରକାଗଜର ପ୍ରକାଶନ ଆରମ୍ଭ କରିଥିଲେ । ସମାଜ ପ୍ରଥମେ ଏକେ ସାପ୍ତାହିକ ଖବରକାଗଜ ରୂପେ ପ୍ରକାଶ ପାଉଥିଲା ଏବଂ କାଳକ୍ରମେ ଏହା ଦୈନିକ ପ୍ରକାଶ ପାଇବାକୁ ଲାଗିଲା  ନିଜେ ଉତ୍କଳମଣି ଗୋପବନ୍ଧୁ ଦାସ ଏହାର ପ୍ରଥମ ସମ୍ପାଦକ ଥିଲେ । ଆଚାର୍ଯ୍ୟ ହରିହର, ପଣ୍ଡିତ ନୀଳକଣ୍ଠ ଦାସ ଆଦିଙ୍କ ସହଯୋଗରେ ଗୋପବନ୍ଧୁ ଦାସ ତତ୍କାଳୀନ ଇଁରେଜ ଶାସକଙ୍କ ବିରୁଦ୍ଧରେ ସମାଜରେ ଲେଖୁଥିଲେ ଏବଂ ଏଥି ପାଇଁ ତାଙ୍କୁ କାରାବରଣ କରିବାକୁ ପଡ଼ିଥିଲା । ୧୯୨୮ ମସିହାରେ ଉତ୍କଳମଣି ଗୋପବନ୍ଧୁ ଦାସଙ୍କ ତିରୋଧାନ ପୁର୍ବରୁ ସମାଜକୁ ଲାଲା ଲାଜପତ ରାୟଙ୍କଦ୍ୱାରା ପ୍ରତିଷ୍ଟିତ ଲୋକ ସେବକ ମଣ୍ଡଳକୁ ହସ୍ତାନ୍ତର କରାଯାଇଥିଲା । ସେବେଠାରୁ ଲୋକ ସେବକ ମଣ୍ଡଳ ସମାଜର ପରିଚାଳନା କରିଆସୁଛି । ୧୯୨୮ ମସିହାରେ ଗୋପବନ୍ଧୁ ଦାସଙ୍କ ତିରୋଧାନ ପରେ, ପଣ୍ଡିତ ଲିଙ୍ଗରାଜ ମିଶ୍ର, ସମାଜର ସମ୍ପାଦକ ନିଯୁକ୍ତ ହୋଇଥିଲେ । ୧୯୩୦ ମସିହାରୁ ସମାଜ ଏକ ଦୈନିକ ସମ୍ବାଦପତ୍ର ରୂପେ ପ୍ରକାଶ ପାଇବାକୁ ଲାଗିଲା । ୧୯୪୬ ମସିହାରେ ପଣ୍ଡିତ ଲିଙ୍ଗରାଜ ମିଶ୍ରଙ୍କୁ ଓଡ଼ିଶାର ଶିକ୍ଷାମନ୍ତ୍ରୀ ନିଯୁକ୍ତ କରାଗଲା ଓ ରାଧାନାଥ ରଥ, ସମାଜର ସମ୍ପାଦନାର ଦାୟିତ୍ୱ ନେଲେ । ୧୯୫୨ ମସିହାରୁ ୧୯୬୧ ମସିହା ପର୍ଯ୍ୟନ୍ତ, ରାଧାନାଥ ରଥ ସକ୍ରିୟ ରାଜନୀତିରେ ଭାଗନେଇ ସମାଜର ସମ୍ପାଦନାରୁ ଦଊରେଇ ରହିଥିଲେ ଓ ୧୯୬୧ ମସିହାରେ ସମାଜର ସମ୍ପାଦନାକୁ ପୁନଶ୍ଚ ପ୍ରତ୍ୟାବର୍ତ୍ତନ କରିଥିଲେ । ରାଧାନାଥ ରଥଙ୍କ ପରେ ମନୋରମା ମହାପାତ୍ର, ସମାଜର ସମ୍ପାଦକ ଦାୟିତ୍ୱରେ ରହିଥିଲେ । ସମ୍ପାଦକଗଣ ଗୋପବନ୍ଧୁ ଦାସ  ୧୯୧୯   ୧୯୨୮  ଲିଙ୍ଗରାଜ ମିଶ୍ର  ୧୯୩୧   ୧୯୪୫  ରାଧାନାଥ ରଥ  ୧୯୪୫   ୧୯୫୨ ଏବଂ ୧୯୬୧   ୧୯୯୮  ମନୋରମା ରଥ  ୧୯୯୮   ୨୦୨୧  ସୁଶାନ୍ତ କୁମାର ମହାନ୍ତି ପ୍ରମୋଦ କୁମାର ମହାପାତ୍ର ସାମାଜିକ କାର୍ଯ୍ୟ ଓ ସମ୍ମାନ ସମାଜ କ୍ରମେ ନିଜକୁ ଏକ ଖବରକାଗଜରୁ ଏକ ସାମାଜିକ ଅନୁଷ୍ଠାନରେ ପରିବର୍ତିତ କରିସାରିଛି । ଏକ ସ୍ୱାଧୀନତା ପରବର୍ତି ସମୟରେ ଏହା ସମାଜ ସଂସ୍କାର ତଥା ଦେଶ ଗଠନ ଦିଗରେ ଏକ ପ୍ରମୁଖ ଭୂମିକା ଗ୍ରହଣ କରି ଆସିଛି । ସମାଜର ଏହି ଗଠନ ମୁଳକ କାର୍ଯ୍ୟ ପାଇଁ ୨୦୦୭ ମସିହାରେ ଏହାକୁ  'ଆଇ.ଏଲ୍.ଏନ୍.ଏ'  ସର୍ବୋତ୍କୃଷ୍ଟ ଜାତିୟବାଦି ଖବରକାଗଜ ଭାବରେ ସମ୍ମାନିତ କରାଯାଇଛି । ଏହା ବ୍ୟତିତ ସମାଜର ରିଲିଫ କମିଟି ମଧ୍ୟ ଖୁବ ଉଚ୍ଚକୋଟିର ସମାଜ ସେବା କାର୍ଯ୍ୟ କରିଆସିଛି ।
ମାନବଜିତ ସିଂ ସନ୍ଧୁ  ଇଂରାଜୀ :    ପଞ୍ଜାବୀ :            (ଜନ୍ମ ୦୩ ନଭେମ୍ବର ୧୯୭୬) ଜଣେ ପଞ୍ଜାବୀ ଲକ୍ଷ ଭେଦକ ଅଟନ୍ତି  । ଯିଏ ବିଶେଷତଃ ଟ୍ରେପ ଶୁଟ ପାଇଁ ଜଣା ଯା 'ନ୍ତି ।ତାଙ୍କୁ 2006 ମସିହାରେ ରାଜୀବ ଗାନ୍ଧୀ ଖେଳ ରତ୍ନ ମଧ୍ୟ ଦିଆଯାଇଥିଲା ତଥା ୧୯୯୮ମସିହାରେ ଅର୍ଜୁନ ପୁରସ୍କାରରେ ପ୍ରାପ୍ତ ଥିଲେ । ସନ୍ଧୁ ଲାରନ୍ସ ସ୍କୁଲରୁ ଶିକ୍ଷା ଗ୍ରହଣ କରିଥିଲେ । ସେ ପଞ୍ଜାବର ଫିରୋଜପୁର ଜିଲ୍ଲାର ରତ୍ତା ଖେଡା ଗ୍ରାମର ନିବାସୀ ଅଟନ୍ତି । ତାଙ୍କ ପିତାଙ୍କ ନାମ ଗୁରବୀର ସିଂ । ସେ 2006 ମସିହାରେ ଆଇ ଏସ ଏସ ଏଫ ୱାର୍ଲଡ ଶୁଟିଂ ଚାମ୍ପିୟାନ ସିପର ସ୍ୱର୍ଣ୍ଣ ପଦକ ଜିତିଥିଲେ ।ତାସହ ସେ 1998 ଏବଂ 2002 ମସିହାରେ ଏସିୟାନ ଖେଳରେ ଚାରୋଟି ରଜତ ପଦକ ଜିତିଥିଲେ । 1998 ମସିହାର ରାଷ୍ଟ୍ର ମଣ୍ଡଳ ଖେଳରେ ମଧ୍ୟ ସେ ସ୍ୱର୍ଣ୍ଣ ପଦକ ଜିତିଥିଲେ ଏବଂ 2006 ଖେଳରେ ସେ କଂସା ପଦକ ପାଇଥିଲେ । ସିନ୍ଧୁ 2016 ଗ୍ରୀଷ୍ମକାଳୀନ ଓଲିଓମ୍ପିକ ଖେଳରେ ମଧ୍ୟ କ୍ୱାଲିଫଏ କରିଥିଲେ , ଯାହା ବ୍ରାଜିଲର ରିଓ ଦି ଜେନେରିଓରେ ଆୟୋଜିତ ହୋଇଥିଲା ।
ଶାହପୁର, କର୍ଣ୍ଣାଟକ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ମୁଜ ଅର୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାହପୁର, କର୍ଣ୍ଣାଟକ ୨୯.୩୫୦୧ ଉତ୍ତର ଅକ୍ଷାଂଶ ଓ ୭୭.୫୫୦୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାହପୁର, କର୍ଣ୍ଣାଟକ ସହରର ମୋଟ ଜନସଂଖ୍ୟା ୧୭୧୮୬ ଅଟେ । ସେଥି ମଧ୍ୟରୁ ୫୨.୭୩% ଜଣ ପରୁଷ ହୋଇଥିବା ବେଳେ ୪୭.୨୭% ଜଣ ନାରୀ ଅଟନ୍ତି । ଶାହପୁର, କର୍ଣ୍ଣାଟକର ସାକ୍ଷରତା ହାର ୪୯.୦୮% ଅଟେ । ଏହା ଜାତୀୟ ହାରଠାରୁ ୧୫.୭୬% ପ୍ରତିଶତ ଅଧିକ ଅଟେ । ସେଥିରୁ ୩୦.୨୨% ପ୍ରତିଶତ ପୁରୁଷ ଓ ୧୮.୮୬% ନାରୀ ଅଟନ୍ତି । ୧୮.୧୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶାହପୁର, କର୍ଣ୍ଣାଟକର ସରକାରୀ ଭାଷା ଅଟେ ।
ସପୁରୀ ଖଟା ସପୁରୀ ଖଟା ମହାପ୍ରଭୁଙ୍କ ୫୬ ଭୋଗରୁ ଏକ ଭୋଗ ଅଟେ । ଉପକରଣ ସପୁରୀ ୧ ଟା  (ବଡ଼) ତେନ୍ତୁଳିର ରସ ୩ ଚାମଚ କୋରା ନଡ଼ିଆ ଦେଢ଼ କପ ଗୁଆଘିଅ ୩ ଚାମଚ ଆବଶ୍ୟକ ଅନୁସାରେ ଗୁଡ଼, ଚିନି ଲୁଣ, ହଳଦୀ ଗୁଣ୍ଡ, ଜିରା, ସୋରିଷ ଓ ପାଣି ପ୍ରସ୍ତୁତି ଆଗେ ସପୁରୀକୁ ଧୋଇ ପରିଷ୍କାର କରି ଉପର ଅଂଶ କାଟି ଦିଅନ୍ତୁ ।ସପୁରୀର ଚୋପା ଛଡ଼େଇ ଏହାକୁ ସରୁ ସରୁ କରି କାଟି ଦିଅନ୍ତୁ ଓ କୌଣସି ଏକ ପାତ୍ରରେ ଏହାକୁ ରଖନ୍ତୁ।ଏହି କଟା ସପୁରୀକୁ ଦରକାର ଅନୁଯାୟୀ ଗୁଡ଼ ବା ଚିନି, ଲୁଣ ଓ ହଳଦୀ ଗୁଣ୍ଡ ମିଶାନ୍ତୁ।ଗରମ ଗିଆ ପାତ୍ରରେ ସୋରିଷ ଓ ଜିରା ଫୁଟାନ୍ତୁ ଏବଂ ଏଥିରେ ଲୁଣ ଓ ହଳଦୀ ଗୁଣ୍ଡ ମିଶା କଟା ସପୁରୀକୁ ପକାଇ ଭଲକରି କଷନ୍ତୁ।କଷା ସରିବା ପରେ କୋରା ନଡ଼ିଆ ଓ ତେନ୍ତୁଳି ରସ ପକାଇ ଏହାକୁ କିଛି ସମୟ ଫୁଟାଇ ଦିଅନ୍ତୁ।ସପୁରୀ ସିଝି ଗଲେ, ଏହାକୁ ଚୁଲ୍ଳିରୁ ଓହ୍ଲାଇ ଦିଅନ୍ତୁ।ବର୍ତ୍ତମାନ ସପୁରୀ ଖଟା ପ୍ରସ୍ତୁତ ହୋଇଗଲା। ସେଓ ଖଟା ସେଓ ଖଟା ମଧ୍ୟ ଶ୍ରୀଜଗନ୍ନାଥଙ୍କ ୫୬ ଭୋଗରୁ ଏକ ଭୋଗ ଅଟେ। ଉପକରଣ ସେଓ ୫୦୦ ଗ୍ରାମ କୋରା ନଡ଼ିଆ ୨ କପ ଜିରା ୧ ଚାମଚ ଗୁଆଘିଆ ୩ ଚାମଚ ଭଜା ସୋରିଷ ଗୁଣ୍ଡ ୨ ଚାମଚ ତେନ୍ତୁଳି ରସ ୪ ଚାମଚ ଦରକାର ଅନୁସାରେ ଗୁଡ଼ ବା ଚିନି ହଳଦୀ ଗୁଣ୍ଡ ଲୁଣ ମଧୁରି ପାଣି ପ୍ରସ୍ତୁତି ସେଓକୁ ପାଣିରେ ପରିଷ୍କାର କରି ଧୋଇ ଛୋଟ ଛୋଟ କରି କାଟନ୍ତୁ।ନଖ ଉଷୁମ ପାଣିରେ କଟା ସେଓ, ଗୁଡ଼ ବା ଚିନି, ହଳଦୀ ଗୁଣ୍ଡ ଓ ଦରକାର ଅନୁସାରେ ଲୁଣ ପକାଇ ଫୁଟାନ୍ତୁ।ଏହା ଭଲରେ ସିଝି ଗଲେ ଏହାକୁ ଚୁଲ୍ଳିରୁ ଓହ୍ଲାଇ ଦିଅନ୍ତୁ। ଗରମ ଘିଅ ପାତ୍ରରେ ଜିରା ଫୁଟାନ୍ତୁ ଓ ସେଥିରେ କୋରା ନଡ଼ିଆ ଓ ତେନ୍ତୁଳି ରସ ଦେଇ ଭାଜନ୍ତୁ।ଏହା ଭଲରେ ଭଜା ସରିବା ପରେ ଏଥିରେ ପ୍ରସ୍ତୁତ ସେଓକୁ ପକାନ୍ତୁ।ଏହାକୁ ଭଲକରି ଗୋଳାନ୍ତୁ ଓ ତା ' ଉପରେ ମଧୁରି ଏବଂ ଗୁଣ୍ଡ ସୋରିଷ ପକାଇ ତାକୁ ଗୋଳାନ୍ତୁ।ଏମିତି ଗୋଳାଇ ଚାଲନ୍ତୁ ଯେପର୍ଯ୍ୟନ୍ତ ସେଓ ଖଟା ପ୍ରସ୍ତୁତ ହୋଇନାହିଁ।ସେଓ ଖଟା ପ୍ରସ୍ତୁତ ହୋଇଗଲେ ଏହାକୁ ଚୁଲ୍ଳିରୁ ତଳକୁ ଓହ୍ଲାଇ ଦିଅନ୍ତୁ।ଏଥର ସେଓ ଖଟା ପ୍ରସ୍ତୁତ ହୋଇଗଲା।
ଗ୍ଲୁକାଗନ  (ଇଂରାଜୀ ଭାଷାରେ ) ଏକାଧାରରେ ଏକ ଔଷଧ ଓ ହରମୋନ    । ସ୍ୱଳ୍ପ ରକ୍ତ ଶର୍କରା  , ଅତିମାତ୍ରା ବିଟା ବ୍ଲକର  , ଅତିମାତ୍ରା କ୍ୟାଲସିଅମ ଚ୍ୟାନେଲ ବ୍ଲକର   ଓ ଏପିନେଫ୍ରିନଦ୍ୱାରା   କିଛି ଉନ୍ନତି ନହେଉଥିବା ଆନାଫାଇଲାକ୍ସାଇସ   ଆଦି ରୋଗମାନଙ୍କରେ ଏହା ଔଷଧ ଭାବରେ ଦିଆଯାଏ । ଏହା ଶିରାଭ୍ୟନ୍ତର  , ମାଂସପେଶୀ   ଓ ଚର୍ମତଳ ଇଞ୍ଜେକସନ   ଆକାରରେ ଦିଆଯାଏ । ଗ୍ଲୁକାଗନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସ୍ୱଳ୍ପ ରକ୍ତ ପଟାସିଅମ   ଓ ନିମ୍ନ ରକ୍ତଚାପ   ମଧ୍ୟ ହୋଇପାରେ । ଫେଓକ୍ରୋମୋସାଇଟୋମା   ଓ ଇନସୁଲିନୋମା   ରୋଗରେ ଏହି ଔଷଧ ଦେବାକୁ ସୁପାରିସ କରାଯାଏନାହିଁ । ଗର୍ଭାବସ୍ଥାରେ ଏହି ଔଷଧ ଶିଶୁର କ୍ଷତି କରିବା ଜଣାଯାଇନାହିଁ । ଏହା ଗ୍ଲାଇକୋଜେନୋଲାଇଟିକ   ଶ୍ରେଣୀର ଏକ ଔଷଧ । ଏହି ଔଷଧଦ୍ୱାରା ଯକୃତରେ ଗ୍ଲାଇକୋଜେନ   ବିଭାଜିତ ହୋଇ ଗ୍ଲୁକୋଜରେ   ପରିଣତ ହୁଏ । ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୧୯୬୦ରେ ଗ୍ଲୁକାଗନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଡୋଜର କ୍ରୟ ମୂଲ୍ୟ ୨୫.୭୫ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ପ୍ରାୟ ୧୧.୫୨ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ହୋଲସେଲ ମୂଲ୍ୟ ୨୪୭.୩୨ ଆମେରିକୀୟ ଡଲାର । ଗ୍ଲୁକାଗନ ହରମୋନର ଏହା ଏକ କୃତ୍ରିମ ପ୍ରତିରୂପ ଯାହା କାରଖାନାରେ ପ୍ରସ୍ତୁତ ହୁଏ ।
ଫିଲ୍ଲାଉର ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ଜଲନ୍ଧର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଫିଲ୍ଲାଉର ୩୧.୦୨୦୭ ଉତ୍ତର ଅକ୍ଷାଂଶ ଓ ୭୫.୭୮୭୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫିଲ୍ଲାଉର ସହରର ମୋଟ ଜନସଂଖ୍ୟା ୨୨୨୨୮ ଅଟେ । ସେଥି ମଧ୍ୟରୁ ୫୩.୭୯% ଜଣ ପରୁଷ ହୋଇଥିବା ବେଳେ ୪୬.୨୧% ଜଣ ନାରୀ ଅଟନ୍ତି । ଫିଲ୍ଲାଉରର ସାକ୍ଷରତା ହାର ୨୮.୩୪% ଅଟେ । ଏହା ଜାତୀୟ ହାରଠାରୁ ୩୬.୫୦% ପ୍ରତିଶତ ଅଧିକ ଅଟେ । ସେଥିରୁ ୧୨.୯୦% ପ୍ରତିଶତ ପୁରୁଷ ଓ ୧୫.୪୪% ନାରୀ ଅଟନ୍ତି । ୧୧.୧୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ଫିଲ୍ଲାଉରର ସରକାରୀ ଭାଷା ଅଟେ ।
ଟିକେ ଲଭ୍ ଟିକେ ଟ୍ୱିଷ୍ଟ୍, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସମରେଶ ରାଉତରାୟ, ସମ୍ବିତ ଆଚାର୍ଯ୍ୟ ଓ ଦୁର୍ଗା କିଙ୍କର ଦାଶ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ଏସ୍. କେ. ମୂରଲୀଧରନ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକା ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଓ ପୁନମ ମିଶ୍ର । ମିହିର ଦାସ, ପ୍ରିୟଙ୍କା, ସମରେଶ ରାଉତରାୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୦ ମସିହାର ଡିସେମ୍ବର ମାସର ୨୭ ତାରିଖରେ ମଞ୍ଜରୀ ଟିଭିରେ ମୁକ୍ତିଲାଭ କରିଥିଲା । ଅଭିନୟ ସମ୍ବିତ ଆଚାର୍ଯ୍ୟ ପୁନମ ମିଶ୍ର ମିହିର ଦାସ ସମରେଶ ରାଉତରାୟ ପ୍ରିୟଙ୍କା ମହାପାତ୍ର ଚୌଧୁରୀ ଜୟପ୍ରକାଶ ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବସନ୍ତରାଜ ସାମଲ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ, ଲୋପାମୁଦ୍ରା, ଆଶୁତୋଷ, ସଂସ୍କୃତି ଶର୍ମା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।